text:
HARARE—
Nhengo dzeMDC inotungamirwa, naVaMorgan Tsvangirai, dzabuda mudare reNational Assembly neChina mushure mekunge vakasanobata chinzvimbo chemutauriri wedare iri, VaRueben Marumahoko, varambidza mumiriri weKuwadzana East, VaNelson Chamisa, kukwidza nyaya yekupambwa kwaVaItai Dzamara mudare iri.
Nyaya Ina Irwin Chifera
VaChamisa vange vachida kuti dare iri rimboisa parutivi dzimwe nyaya kuti rizeye nyaya yekupambwa kwaVaDzamara sezvo nyaya yekuchengetedzwa kwevanhu iri nyaya yakakosha chose.
Asi VaMarumahoko vati nyaya iyi yakataurwa nezvayo zvakakwana nezuro apo gurukota rezvemitemo, uye vari mutevedzeri wemutungamiri wenyika, VaEmmerson Mnangagwa, vakazivisa dare iri kuti vanhu vakapamba VaDzamara vacharangwa.
Mushure mezvo VaMarumahoko vabva vazoti nyaya iyi ichazeiwa nemusi weChipiri svondo rinouya.
Izvi zvatsamwisa nhengo dzeMDC idzo dzabva dzatanga kuimba. Mumiri weMkoba, VaAmos Chibaya, avo vange vachitungamira pakuimba apa, vabva vadzingwa mudare izvo zvaita kuti nhengo dzese dzeMDC dzibude mudare.
VaChamisa vanoti havana kufara nezvaitwa naVaMarumahoko.
VaChamisa vati paramende haigoni kushanda semazuva ese kana VaDzamara vasati vawanikwa.
Mumiriri weBudiriro, VaCosta Machingauta, vatiwo havasi kufara nedanho ratorwa neparamende.
Nhengo zhinji dze MDC-T dzati dzichadzoka kuzotaura nyaya iyi mudare nemusie weChipiri svondo rinouuya.
Mukokeri wenhengo dzeMDC T muparamende, Va Innocent Gonese, vati nyaya yaVaDzamara inyaya yakakosha chose sezvo bato ravo riine nhoroondo yenhengo dzaro dzaipambwa dzichizowanikwa dzakafa. Vamwe vevanhu ava vanosanganisira Tonderai Ndira, Beta Chokururama, Amai Abgail Chiroto nevamwe.
VaDzamara vakapambwa nemusi wemuMuvhuro nevanhu vanofungadzirwa kuti vasori uye masangano anorwira kodzero dzevanhu nenyika dzekumavirira dziri kushora izvi pamwe nekukurudzira hurumende yeZimbabwe kuti VaDzamara vabutswe muhunhapwa.
Mapurisa anoti ave kuferefeta nyaya yekupambwa kwaVaDzamara.


c: text/html

text:
Malvern Mugadzikwa naDaphne Machiri
MUMWE muporofita wechechi yeNyeredzi Nomwe YeChishanu anoti nguva yapera vakapisa $400 pamwe chete nekamba nenyoka izvo zvavakabata pane mumwe musha uri kwaChiriseri, kwaChinhamora mudunhu reDomboshava izvo zvinonzi zvaikonzera kurwara kwemwanakomana wepo.
Mukubuda kwenyaya iyi zvinonzi pakabatwa nyoka nekamba izvi, mweya ukabva wataura kuti zvinofanira kupiswa pamwe chete nemari inokwana kutenga mombe, inove $400.
Rodrick Mhosva (49), uyo anozivikanwa saMadzibaba Stepnage, naEdson Ruzhero (32) anodaidzwa nekuti Madzibaba Samson, ndivo vanoti vakabata zvinhu izvi.
Hillary Ngomani ndiye anonzi akarwara nedambudziko rekurasika njere apo aida kunopinda basa zvikazoita kuti vabereki vake vaende kunotsvaga rubatsiro kumaporofita aya.
Muhurukuro naMadzibaba Stepnage, vanoti nyoka nekamba izvi vakazvibata vaina Madzibaba Samson. Vanoti zvinhu izvi vakazvibata muimwe imba pamusha uyu.
“Mweya wakandiudza kuti zvinhu zvatakabata mumusha memukomana uyu zvaida kuti zvipiswe nemari ndokuti zviende. Isu taizoteurira patinenge tichipisa zvinhu izvi kuti zvisadzoka sezvo tinenge tazviendesa nemubhadharo wazvinenge zvichida,” vakadaro Madzibaba Stepnage.
Vanoti zvinhu izvi vakazozvipisa pamwe chete ne$400 mune rimwe bako riri musango kuMazowe.
Madzibaba Samson vanoti mumhuri iyi mune vainge vakaromba nyoka nekamba izvo zvaiuraya vanhu gore negore nechinangwa chekutsvaga upfumi.
“Hapana mwana wemumusha uyu aibudirira, upenyu hwavo vainonoka sekufamba kwekamba.
“Pakuzvibata, kamba ndiyo yakanetsa. Yakamera mvere nekurutsa ropa zvinova zvakatityisa. Pose paifa munhu nyoka yaifamba pachivanze asi yozongotsakatika,” vakadaro Madzibaba Samson
Madzibaba Samson vanoti mukuita basa ravo havabhadharisi asi kuti vanotevedzera zvinenge zvada mweya.
“Vanhu vemhuri yatakabatsira patakapedza vakatibvunza kuti tobhadhara marii uye vakanga vati votibhadhara nemombe isu tikavati munotenga nguwo chena dzekutenda chete,” vakadaro.
Mukadzi waMadzibaba Stepnage, uyo akaramba kudura zita rake, akatsinhirawo achiti:
“Zvinhu izvi zvakabatirwa kwaChiriseri mushure mekunge murume wangu akaenda pamwe chete naMadzibaba Samson apo vakanozvibata vakauya nazvo kuti vazvipise.
“Vakazotakurana nazvo vakaenda kuMazowe uko kwavaiti vachapedzisa basa kana zvinhu zvabhadharirwa mari yazviri kuda inoita $400.”
Mumwe wevanhu vanoti vakaona nyoka nekamba izvi, Munyaradzi Chinja, anoti zvakazoonekwa nevanhu apo maporofita maviri aya vakauya nazvo vakazviisa pamba pavo vakazvivharira pasi pedhishi vachida kuzvipisa.
“Takazongomhanya tanzwa kuti kwabatwa nyoka nekamba,” akadaro.
Muhurukuro nemumwe wemhuri yekwaNgomani, uyo akaramba kuti zita rake ribude, anoti nyoka nekamba zvakabatwa zvechokwadi.
“Nyoka nekamba zvakabatwa tikazvionera nemaziso edu. Maporofita aya haana kukwanisa kutiudza muridzi wezvinhu izvi chaiye nekuti vakati zvinozoita kuti tisare tichinetsana mumhuri.
“Vakati chavanongogona chete kuzvibvisa vonozvipisa. Isusuwo semhuri tine vatakangofungidzira asi handikwanise kutaura kuti ndiyani nekuti zvinozoita kuti tinetsane, pamwe havasirivo,” akadaro.
Mukubvunzurudzwa kuti vakanga vabhadhariswa $400 here ikazopiswa pamwe chete nezvinhu izvi, akati zvemari haazvizive sezvo zvimwe zvacho zvaitaurwa asipo zvisinei nekuti ndiye akanga afamba akamirira mhuri nemunin’a wake aida kubatsirwa.
“Isu maporofita akangotiudza kuti tinozobhadhara maererano nekugutsikana kwatinenge taita. Zvemari handina kuzvinzwa, zvichida zvakataurwa ndisipo nekuti pamwe pacho ndaimbobuda panguva yaibatsirwa munin’ina wangu. Pakupiswa kwezvinhu ndakangoona kamba nenyoka chete, mari handina kuiona,” akadaro.

robotstxt: allowed

filter: keep


text:
Abel Ndooka
DUNHU reWarren Park-Malbereign ndiro rakahwina mumukwikwi eNational Association of Primary Heads, Harare Metropolitan Physical Education and Athletics Competition ekumhanya ayo akaitwa kunhandare yeNational Sports Stadium svondo rapera.
Chikoro cheWarren Park 5 Primary chakadadisa zvakare apo chakatora mukombe mumakwikwi ePhysical Education.
Makwishu ekumhanya aikwikwidzwa padanho remadistricts ayawo ePhysical Education chikoro chimwe nechimwe chaizvimirira.
Zvakadaro, mumujaho wekumhanya, Warren Park – Malbereign yakatora menduru 20 dzegoridhe, 10 sirivha uye ne7 bhuronzi ichiteverwa neGlen View-Mufakose iyo yakahwina menduru 13 dzegoridhe, 12 sirivha ne10 bhuronzi.
Mumutambo weP.E, chikoro cheWarren Park 5 chakateverwa neTafadzwa Primary School yekuChitungwiza iyo yakawana menduru yesirivha.
Sachigaro weNAPH Harare Metropolitan Province, Stanley Makwembere, anoti purovhinzi yavo yave kugadzirira zvakasimba kuti iende kunorwira menduru dzegoridhe kumakwikwi enyika yose eNAPH National Physical Education and Athletics Competition ayo achaitirwa kuBindura kubva musi waKurume 25 kusvika 26.
Makwembere anoti gore rino vari kuda kurwira menduru dzegoridhe chete kuti zvigovabatsira kuvaka chikwata chichamirira Zimbabwe mumutambo weConfederation of Southern Africa Schools Sports Association (Cosassa) uyo uchaitirwa muHarare nguva inotevera.
Harare iri kutumira vatambi 65 kuBindura avo vanoti 49 shangwiti dzekumhanya pamwe ne16 vePhysical Education.
“Takatarisana nemutambo weCosassa uyo uchatambirwa muHarare gore rino saka isu tinoda kuti chikwata chedu chinge chakamirirwa uye vatambi vakawanda vabve muHarare,” akadaro Makwembere.


text:
Magazini inoyi Watchtower ne-Awake!
Unokwanisa dawuniloda hwalo dzedu dzinolebeleka ndekweBhayibhili dziyapo mundimi dzinopinda 150. Watchtower inotilakidza kuti zwinhu zwakalebeswa mbeli zwinotikala muhango ngwenuwali zwolebani. Inonyaladza banhu nendebo mbuya yeBuhe gweNdzimu kakale ithame kuti banhu bagalemoyo kunaYesu Khristu. Awake! inolakidza kuti tingathamani kuti tikwanise kunda dzila kuyapo ngwenu. Inotitjidza tigalabgwe thembiso yoMthami yekuti kowhoba nehango tswa inanyalalo kakale isingahlise.


text:
Bamba (kushandira)
Shoko rokuti bamba (mental or physical effort or exertion) rinoreva kushandira kana kushingaira kwose kunoit wa nevanhu kana masangano kungava kuri kushanda vachibata nemaoko kana kushandisa pfungwa. Munhu anoshanda ari muhofisi anoita bamba, uy snoshanda rokuchera mugodhi anoitawo bamba. Kana pari pakambani munhu wose kubvira kune mukokeri mukuru kusvika kune uyo ari kubika tiyi vose vari kuita bamba.
Kurerutsa Mutauro[chinja | edit source]
- Muchero ibamba - apa kureva hope of reward is a driving for.
- Ngwena haidyi chebamba chayo chinoza neronga:


text:
Kingstone Mapupu
MHUKA inodaidzwa kuti tsenzi — pachiRungu ichinzi “cane rat” — yakasiya vagari vemumwe musha uri kwaGwangwawa, kuRushinga, vasina nechekutaura apo inonzi yakaonekwa ichiunganidza dota raiva muchoto mumba ichiita seyaida kuribvisa.
Mamwe mashoko anoti zvakare kamhuka aka kakaonekwa kari mune imwe imba yekurara pamusha mumwe chetewo uyu.
Pane mamwe mashoko asina kutsinhirwa ari kuti tsenzi iyi yakaonekwa yakabata mutsvairo ichitotsvaira dota muchoto. VaKadodo Kashiri (74), avo vanogara mubhuku raMahuda, ndivo vane pamusha panonzi pakaonekwa kamhuka aka.
Zvichitevera manenji aya, murume uyu pamwe chete nemudzimai wake, Mai Retty Kashiri (70) varimirana kumuganhu nemhuri yavo iyo iri kuvapumha huroyi.
Mitemo yeZimbabwe haitendere kupumhana huroyi kunze kwekunge paine humboo hwakasimba.
Mhuka iyi inonzi yakatanga kuonekwa nemuroora wepamusha apa uyo anonzi akatiza achibva muimba yekubikira.
Tsenzi iyi yakaonekwa mangwanani. Zvinonzi muroora uyu, Juliet Kashiri, munguva pfupi yadarika akamuka ndokusangana nekamhuka aka mumba maaiva arere nemurume wake, Wilkins Kashiri.
Pakashanyirwa mhuri iye neKwayedza svondo rakapera, muroora uyu nemurume wake havana kuonekwa sezvo vainzi vakange vanowonga goridhe kumakomo emunharaunda iyi. Vamwe veukama pamusha uyu vakatsinhira nyaya iyi vachiti zvakazokonzera kuti kushevedzwe muporofita. Muzukuru wepamusha apa, Martin Kashiri (31), anoti amaninini vake (Juliet) ndivo vakatanga kuona mhuka iyi ichifamba mumba mavainge varere.
Martin akati: “Amainini ndivo vakaona mhuka iyi vachibva vakurumidza kumutsa babamudiki (Wilkins), vose ndokutiza mumba. Babamudiki Wilkins vakazoenda kumba kwaSekuru Kashiri kunovataurira avo vanonzi vakati kamhuka aka kasiiwe kakadaro nekuti kaisava nemhosva kwavari.”
Martin anoti babamudiki vake ava vakazouraya tsenzi iyi ndokuipisa mushure mekunge imbwa dzavo dzaramba kuidya.
Anoti pakauraiwa kamhuka aka vanhu vakazonoshopera vachitsvaga kuti chii chakanga chakonzera mashura aya.
“Takaenda kumaporofita tikaudzwa muridzi wetsenzi iyi, iyo aishandisa mumabasa ake uyewo ainzi ane zvikwambo nemimwe mishonga yakaipa,” akadaro Martin.
Muroora mukuru wepamusha apa, Mai Clara Mugabe Kashiri (49), vakati:
“Ini semunhu anogara kumba kwake, ndakazongonzwa kuti baba vairamba kuti tsenzi iyi iuraiwe.”
Zvakadaro, VaKashiri vanoti nyaya yekunzi nevana vavo vane mishonga yakaipa haisi itsva sezvo vanogara vachinangwa kubva nakare.
“Ichokwadi kuti mhuka iyi yakawanikwa mubhedhuru remwana wangu Wilkins umo aiva arere nemukadzi wake. Mukomana uyu akauya kwandiri achiti baba mumba mune mhuka inenge tsenzi iyo yaimhanya ichipinda pasi pemubhedha. Zvakatishamisa kuti yakapinda sei mumba maiva makavharwa gonhi.
“Ndakaenda naye ndokusvikoona mhuka iyi ndikati rega ndikauraye, iye ndakazomupa tsvimbo akapinda mumba umo akaiuraya. Zvekunzi ndakaramba kuti iuraiwe, manyepo ayo,” vakadaro VaKashiri.
Vanotizve mhuka iyi yakazokandirwa imbwa ikadyiwa kwete zvekuti dzakaramba.
Murume uyu anoti mumwe wevanakomana vake pavana vapfumbamwe, Charles, akatombomurova achimupumha.
“Mwanakomana wangu chaiye akandirova pano achiti ini nemudzimai wangu, amai vake, tinoroya. Tinotukwa zvinyadzi pasina chinosara, dzimwe nguva tinombotizira musango nekutya.
“Handizive kuti huroyi uhwu ndakahuwana kupi, pamwe ndakatora ndisingazive. Vana ava vanoti ndine zvikwambo nemimwe mishonga yekutora mari yevanhu. Zvino mukatarisa zvandakaita izvi ndinganzi ndine mari here ini murombo akadai? Ndinotambudzika, mombe dzangu ina dzakapera kutorwa nemaporofita nanatsikamutanda vanoshevedzwa pano nevana vangu vachiti vari kuchenurisa musha,” vakadaro.
VaKashiri vanoti vanonzi nevana vavo vanouraya hama dzavo, kusanganisira muzukuru wavo mushakabvu, Netsai neaiva sazita wavo, Kadodo.
“Ndaishanda kuKaroi ndichiita basa rekutasva mabhiza, handina kana mushonga wandakatora kusvikira ivo vana ava vakura. Nyaya yandinoziva ndeyekuti ndakaenda nemukoma wangu kun’anga apedza mwedzi ari muchipatara.
Kun’anga ikoko takanzi pamba pedu paitambira varoyi saka n’anga iyi yakatipa mushonga wehupfu kuti tiise mubhodhoro tikanocherera pachivanze.
“Zvakanzi izvi zvaizoita kuti varoyi vatadze kusvika sezvo vaizoona musha wose wakakomberedzwa nedziva remvura. Hamheno pamwe ndipo pandakawana huroyi hwacho.
“Pano pamusha ndakazotora imwe n’anga tichida kuita bira ikafushira mushonga pamugwagwa wekuenda pamba ichiti zvaizoita kuti pabira iri pasaite mhirizhonga, pamwe zvakare ndiwo mushonga wacho wapanduka kuita huroyi,” vakadaro VaKashiri.
Musharukwa uyu anoti nyaya dzehuroyi idzi dzakatanga kubuda apo akanovaka kumusha mugore ra1984 ndokuzonogarako muna1987.
Kunze kwaWilkins naCharles, mumwe mwanakomana wemhuri iyi ndiThomas. “Nguva zhinji vana ava vanogara vakatsvukisirana maziso neni asi mudiki uyu, Wilkins, haadaro. Kana panyaya yetsenzi iyi vamwe vanotaura kwete iye,” vakadaro. Mudzimai wavo, Mai Kashiri, vanoti havana rugare nevana vavo nenyaya yekunzi varoyi, ivo pamwe chete nemurume wavo.
Mai Kashiri vakati: “Tine dambudziko nevana vedu tichinzi tiri varoyi asi mukuru wacho (Thomas) ndiye nhamba hwani kutipumha huroyi. Ivowo vega vana ava vanopumhana zvakare. Ini ndinonzi ndinoenda kumba kwavo ndichisvikobvisa mudzimai wake pamubhedha ndorara nemwana wangu. Shuwa kurara nemwana wangu ini nekudei?
“Tine vana 9 pamwe chete apo vaviri vakafa.”
Vakatsinhirawo nyaya yetsenzi vachiti yaingova mhuka yesango yakanga yarasika uye vakaramba zvekuti yakabuda muimba yekubikira.
“Zvakaoma kunzi nemwana uri muroyi, mwana wedu wechipiri akarova baba ava zvibhakera vakakuvara vachinzi muroyi. Tiri munhamo pano, tashaya kuti toenda kupi kana muchetura ndinogona kunwa zvangu,” vakadaro.


text:
Gonyonhatu tsazakose
Muchidzidzo chePimanyika, gonyonhatu tsazakose (equilateral triangle) igonyonhatu rine mativi ose akaenza uye gonyo nhatu dzose dzakaenzana. Makonya ari mukati megonyonahatu tsazakose ane chidzudzani, imwe neimwe ine 60o. Chivakamberi chokuti tsaza- chinobva pazwi rechiManyika rokuti tsazana rinoreva kuenzana kana kuti equal kuEnglish.
Zvifaniro zvegonyonhatu tsazakose[chinja | edit source]
Kana mativi egonyonhatu tsazakose akareba nhambwe a, tinokwanisa kunyora tsazaniso dzinotevera kutsanangudza zvifaniro (properties) zvechiumbwa ichi:
Ruvanze, A = (3)(1/2).a2/2
Pimamuganhu, P = 3a
Hudzamu, h = (3)(1/2).a


text:
Nhau 66: Jezebheri—Mambokadzi Akaipa
Mambo Jerobhoami afa, mambo mumwe nomumwe anobata ushe umambo hwendudzi 10 hwokumusoro hwaIsraeri akaipa. Mambo Ahabhi akaipisisa. Unoziva kuti nei here? Chimwe chikonzero chikuru mudzimai wake, Mambokadzi akaipa Jezebheri.
Jezebheri haaziri mukadzi wechiIsraeri. Mwanasikana wamambo weSidhoni. Anonamata mwari wenhema bhaari, uye anoitawo kuti Ahabhi navaIsraeri vazhinji vanamate Bhaari. Jezebheri anovenga Jehovha uye anouraya vaprofita vake vazhinji. Vamwe vanotofanira kuvanda mumapako kuti vasaurawe. Kana Jezebheri achida chimwe chinhu, angatouraya munhu kuti achiwane.
Rimwe zuva Mambo Ahabhi akasuruvara kwazvo. Nokudaro Jezebheri anomubvunza kuti: ‘Makasuruvareiko nhasi?’
Ahabhi anoti: ‘Nokuda kwezvakataurwa kwandiri naNabhoti.’ ‘Ndaida kutenga munda wake wemizambiringa. Asi akandiudza kuti handingautengi.’
‘Musaore mwoyo,’ anodaro Jezebheri. ‘Ndichakutorerai iwo.”
Nokudaro Jezebheri anonyora tsamba dzinoenda kuna vamwe varume vakuru vomuguta uko uyu murume Nabhoti anogara. ‘Torai varume vakaisvoipa vandotaura kuti Nabhoti atuka Mwari namambo,’ anovaudza kudaro. ‘Ipapo budisai Nabhoti kunze kweguta ndokumutaka namabwe afe.’
Nokukurumidza apo Jezebheri anonzwa kuti Nabhoti afa, anoti kuna Ahabhi: ‘Zvino endai mundotora munda wemizambiringa.’ Unobvumira here kuti Jezebheri anofanira kurangirwa kuita chinhu chakaipa kudaro?
Nokudaro, munguva yakati: Jehovha anotuma Jehu kundomuranga. Jezebheri paanonzwa kuti Jehu ari kuuya anozodza meso ake achiedza kuzvinatsa kuti agotsvinda. Asi apo Jehu anosvika ndokuona Jezebheri muwindi, anodanidzira kuvarume vari mumba yoUshe kuti: ‘Mukandirei pasi!’ Vanomukandira pasi, uye anofa. Aya ndiwo magumo aMambokadzi akaipa Jezebheri.
1 Madzimambo 16:29-33; 18:1-4; 21:1-16; 2 Madzimambo 9:30-37.
Mibvunzo
- Jezebheri ndiani?
- Nei Mambo Ahabhi akasuruvara pane rimwe zuva?
- Jezebheri anoitei kuti awanire murume wake Ahabhi munda wemizambiringa waNabhoti?
- Jehovha anotuma ani kunoranga Jezebheri?
- Sezvaunogona kuona pamufananidzo, chii chinoitika Jehu paanosvika paimba youmambo yaJezebheri?
Mibvunzo yokuwedzera
- Verenga 1 Madzimambo 16:29-33 uye 18:3, 4.
Mamiriro ezvinhu akanga akaipa zvakadini muna Israeri munguva yaMambo Ahabhi? (1 Madz. 14:9)
- Verenga 1 Madzimambo 21:1-16.
Nabhoti akaratidza sei ushingi uye kuvimbika kuna Jehovha? (1 Madz. 21:1-3; Revh. 25:23-28)
Mumuenzaniso waAhabhi, tingadzidzei nezvokurarama nokuora mwoyo? (1 Madz. 21:4; VaR. 5:3-5)
- Verenga 2 Madzimambo 9:30-37.
Tingadzidzei pakushingaira kwaJehu pakuita kuda kwaJehovha? (2 Madz. 9:4-10; 2 VaK. 9:1, 2; 2 Tim. 4:2)


text:
Huni
Huni (firewood) matanda emuti akatsemurwa kuti apiswe muchoto pangava pakubika kana kuti kudziya moto. Huni dzekubika dzinoshandiswa dzakaoma dzisina hunyoro kuitira kudziya kuzhinji.
Huni dzinoshandiswawo pakupisa zvidhinha; huni dzekupisa hovhoni yezvidhinha dzinoshandiswa dzimwe dziri nyore dzinova ndidzo dzinotsva kwenguva refu.
- Dehwa kana madehwa (Contribution of firewood to the dare) apa kureva chikamu chehuni chinounzwa neumwe nemumwe anouya padare. Vamwe vanoti dezwa.
Kurerutsa Mutauro[chinja | edit source]
- Akajatira svinga rehuni pasi: she threw down the bundle of firewood - (from off her head).


text:
Rheshiyo
Muzvidzidzo zvinotevera: masvomhu, fundoyetsimba, rheshiyo (ratio) izwi rinoreva hukama huripo pakati penhamba mbiri dzine nzenda (dimensions) dzakafanana. Rheshiyo inonyorwa seizvi (a:b), izvi zvichitiudza kuti nhamba yechipiri inopinda kangani mune yokutanga.
Muenzaniso ungapiwa ingati:
- Zvikwata zviviri zvenhabvu Guruve United neMhangura United zvanga zviine zvibodzwa 3:2 papera mutambo; apa rheshiyo yacho inenge iri 1.5.
- Mumwe muenzaniso: pavakapedza kudiridza Sarudzai naChipo vakanga vane 30:15 migomo yemvura yavakatakura - apa rheshiyo yacho inenge iri 2. Tinoona kuti pamienzaniso yapiwa zvinhu zviri kufananidzwa zvine nzenda kana chiyero chakafanana.


text:
Nhau 3: Murume Nomukadzi Vokutanga
Chii chakasiana mumufananidzo uyu? Hungu, ndivo vanhu vari mauri. Ndivo murume nomukadzi vokutanga. Vakaitwa nani? NaMwari. Unoziva zita rake here? NdiJehovha. Uye murume nomukadzi vakaidzwa kuti Adhama naEvha.
Aya ndiwo maitirwe akaitwa Adhama naJehovha Mwari. Akatora guruva muvhu ndokuumba muviri wakakwana naro, muviri womunhu. Tevere akafuridzira mumhino dzomunhu, Adhama ndokuva mupenyu.
Jehovha Mwari aiva nebasa raAdhama. Akaudza Adhama kutumidza mazita marudzi ose akasiyana emhuka. Adhama angave akaona mhuka kwenguva refu kuti agosarudza mazita akanakisisa adzo dzose. Adhama achingunotumidza mhuka mazita akavamba kuona chimwe chinhu. Unoziva here kuti chaivei?
Mhuka dzose dzaiva navakwanyina. Kwaiva nemikono yenzou nehadzi, nemikono yeshumba nehadzi. Asi Adhama aiva asina mumwe wokuva mukwanyina wake. Nokudaro Jehovha akaita kuti Adhama abatwe nehope zvikuru, uye akatora rumbabvu parutivi pake. Achishandisa urwu rumbabvu, Jehovha akaitira Adhama mukadzi, iye ndokuva mudzimai wake.
Haiwa Adhama akafara sei zvino! Uye funga kuti Evha anofanira kuve akafara sei kuiswa mubindu rakaisvonaka kudai mokugara! Zvino vaigona kuva navana ndokugara pamwe chete nomufaro.
Jehovha aida kuti Adhama naEvha vararame narini. Aida kuti vatsvindise pasi rose sebindu reEdheni. Haiwa Adhama naEvha vanofanira kuve vakafara sei pavakafunga nezvokuita ikoku! Waizodai wakada kugoverana mukuita pasi bindu rakanakisisa here? Asika mufarwa waAdhama naEvha hauna kugara narini. Ngationei kuti nei.
Pisarema 83:18; Genesi 1:26-31; 2:7-25.
Mibvunzo
- Mufananidzo uri muNhau yechi3 wakasiyana pakudini nomufananidzo uri muNhau yechi2?
- Ndiani akaita munhu wokutanga, uye munhu wacho ainzi ani?
- Mwari akapa Adhama basa rei rokuita?
- Nei Mwari akaita kuti Adhama arare hope huru?
- Adhama naEvha vaigona kurarama kwenguva yakareba sei, uye Jehovha aida kuti vaite basa rei?
Mibvunzo yokuwedzera
- Verenga Pisarema 83:18.
Mwari anonzi ani, uye ane chinzvimbo chipi chakasiyana nevamwe panyika? (Jer. 16:21; Dhan. 4:17)
- Verenga Genesi 1:26-31.
Chii chakapedzisira kusikwa naMwari nezuva rechitanhatu, uye chisikwa ichi chakanga chakasiyana nemhuka pakudini? (Gen. 1:26)
Chii icho Jehovha akagadzirira vanhu nemhuka? (Gen. 1:30)
- Verenga Genesi 2:7-25.
Basa raAdhama rokutumidza mhuka mazita raisanganisirei? (Gen. 2:19)
Genesi 2:24 inotibatsira sei kunzwisisa maonero anoita Jehovha kuroorana, kuparadzana, uye kurambana? (Mat. 19:4-6, 9)


text:
Hardway Nyakuwarwa
VANHU vaive mudare vakasiririswa apo mumwe mukadzi akati murume wake akamutiza achimusiya nemwana wavo uyo akaremara mitezo achienda kunogara nanyachide.Izvi zvakabuda muHarare Civil Court uko Jennifer Maparura akamhan’arira murume wake, Robert Mukoka, achida kuti abhadhare $250 yemwana uyu.
“Changamire wangu, ndine chichemo pamusoro pemurume wangu uyo akanditiza mushure mekuona kuti mwana anorwara. Mwana uyu anoda kugara achitariswa, nekudaro ini handichina chandichakwanisa kuita.
“Zvakaoma kuti ndisiire mwana uyu mumwe munhu ini ndichienda kubasa nekuti ndinogona kuwana atizwa nekudaro ndinoda mari yakati wandei.
“Anondinetsera kuti ndimupe mwana wedu dangwe agare naye nemumwe mukadzi wake asi ini handidi nekuti paakambomutora mwana akadzoka asara musoro chete,” akadaro Maparura.
Mukoka akaudza dare kuti hapana chikonzero chekuti abvise mari iyi achiti anoriritira mhuri yake nezvose zvinodiwa.
“Ndinoitira mukadzi wangu zvaanoda asi haasi kundinzwisisa, handina mari yandingamupa,” akadaro Mukoka.
“Handina kumutiza asi kungoti ndave nemumwe mukadzi nemwana.” Mutongi Trevor Nyatsanza akati Mukoka abvise $140 pamwedzi.


text:
Grace Mugabe
Grace Mugabe kana kuti Grace Marufu mukadzi wechipiri waRobert Mugabe; vaviri ava vakachata vose mugore 1996 kuchikoro cheKutama College kwaZvimba.
Grace Mugabe akambenge akaroorwa naStanley Goreraza vari vaviri vakazvara mwanakomana anonzi Russell Goreraza Uyo Stanley Goreraza aimbova mutyairi wendege dzechiuto, akazenge ave kushanda kuhofisi dzemumiriri weZimbabwe kuChina achishanda sejinda rezvekudzivirira nyika.
Zvinonzi mudzimai uyu akanga mabharani waVaMugabe, vaviri ava ndokubva vadanana, vari vose vakazvara vana vaviri vanoti dangwe Bona Mugabe kuchizotevera Robert Mugabe mudoko. Muchato wemakuwerere wakazotevara mugore 1996 mushure mokusaya kwavahosi Sally Hayfron Mugabe; vaMugabe vakatora Joachim Chissano semuperekedzi mukuru. Gotwe ravo Chatunga Mugabe akazvarwa gore 1997.


text:
VECHIDUKU VANOBVUNZA KUTI
Nei Ndichifanira Kubatsira Vamwe?
Zvinhu zviviri zvisingazivikanwi nevakawanda
1: Kana ukapa uchapiwawo!
Vanhu vachazviona kuti une rupo uye zvichaita kuti vakupewo. Bhaibheri rinoti:
“Garai muchipa, uye vanhu vachakupaiwo. . . . Nechiyereso chamuri kuyera nacho, vachakuyereraiwo nacho.”—Ruka 6:38.
“Mabatiro aunoita vamwe ndiwo mabatirwo auchaitwawo.”
—Ruka 6:38, Contemporary English Version.
2: Ukabatsira vamwe une zvauchawanawo!
Kuitira vamwe zvinhu zvakanaka kunoita kuti unzwe uine chiremerera uye kunoita kuti unzwe kugutsikana mumwoyo. Bhaibheri rinoti:
“Kupa kune mufaro mukuru kupfuura kugamuchira.”—Mabasa 20:35.
“Kana waita mabiko, koka varombo, mhetamakumbo, vanokamhina, mapofu; uye uchafara, nokuti havana chinhu chokukuripa nacho.”—Ruka 14:13, 14.
Mienzaniso yevechiduku vane hanya
Kune vechiduku vakawanda vane hanya! Inzwa zvinotaurwa nevamwe vacho.
“Dzimwe nguva pandinonzwa ndichida kugara pasi kuti ndione TV, ndinobva ndafunga mhamha nababa kuti pavachadzoka kubasa vachadzoka vaneta. Saka ndinobva ndaenda kunosuka ndiro, ndotsvaira nokugadzira mumba. Ndinobva ndafanovabikira tii nokuti vanoida chaizvo. Mhamha pavanopinda mumba unonzwa voti, ‘Haa kuchena here uku kwakaita mumba! Uye muri kunhuwirira. Waita hako mwanangu!’ Ndinonzwa kufara pandinoitira baba kana kuti mhamha vangu chimwe chinhu.”
—Casey.
“Vabereki vangu vanogara vachindipa zvose zvandinoda. Gore rakapera mota yavo yakafa chinhu chikuru saka ndakabva ndavapa mari yangu yakawanda yandakanga ndachengeta kuti vaigadzirise. Pakutanga vakamboramba mari yacho asi ndakavamanikidza kuti vaitore. Mari yandakavapa hapana zviripo ndichienzanisa nezvavanondiitira. Ndakanzwa kufara kuti ndabatsirawo vabereki vangu.”
—Holly.
Waizviziva here? Vechiduku vakawanda vesangano reZvapupu zvaJehovha vari kufara chaizvo nemhaka yokubatsira vamwe kudzidza Bhaibheri. Vamwe vakatotamira kune dzimwe nyika kuti vanodzidzisa vamwe Bhaibheri.
“Ndakabva kuUnited States ndichienda kuMexico kuti ndinobatsira vamwe kudzidza Bhaibheri. Dzimwe nguva unotadza kubatsira vamwe nemari kana zvimwe zvinhu nokuti unenge usina chokupa. Asi ndakaona kuti vanhu vanotenda chaizvo pandinozvipira nguva yangu ndichiita basa rokuparidzira kupfuura kungovabatsira nezvinhu zvokurarama nazvo.”
—Evan.
Ndingabatsira sei vamwe?
Unoda here kuona kuti zvinonakidza sei kubatsira vamwe? Ona zvimwe zvaungaita pasi apa.
Kubatsira vanhu vokumba kwenyu:
Tsvaira, suka ndiro kana kuti chenesa mumba usina kukumbirwa
Bika zvokudya
Nyora pakadhi mashoko okutenda vabereki vako
Batsira munin’ina kana hanzvadzi yako basa raapiwa kuchikoro
Kubatsira vanhu vasiri vokumba kwenyu:
Tumira mumwe munhu ari kurwara kadhi rokumushuvira kuti apore
Batsira muvakidzani wenyu akwegura nokumuitira mabasa epamba
Shanyira mumwe munhu asingakwanisi kubva pamba nemhaka yokurwara kana zvimwe zvikonzero
Ipa chipo kune mumwe munhu ari panguva yakaoma
Zano: Edza kufungawo zvimwe zvaungaita. Chiedza kubatsira mumwe munhu vhiki rino. Uchaona kufara kwauchaita nemhaka yokubatsira kwaunenge waita!
“Ukabatsira vamwe newe unonzwawo kufara. Unonyatsonzwa kuti waita chimwe chinhu uye vanhu vanozvitenda. Zvimwe unozoona kuti chinhu chauri kuita chinonakidza asi pakutanga wanga usingaoni kunakidza kwacho. Pakutanga ungaona sokuti kubatsira kwawaita hapana zviripo asi unozoona kuti zvawaita zvinokosha.”
—Alana.


text: ##Harivamsha Maha Puranam - Part 3 - Bhavishya Parva Chapter 68 Kashyapa's Hymn to the Lord Itranslated by G. Schaufelberger schaufel @ wanadoo.fr December 10, 2008## Proof-read by K S Rmachandran, ramachandran_ksr @ yahoo.ca. If you find any errors compared to Chitrashala Press edn, send corrections to A. Harindranath harindranath_a @ yahoo.com ---------------------------------------------------------------- athAShTaShaShTitamo.adhyAyaH kashyapakR^itA parabrahmastutiH kashyapa uvAcha namo.astu devadevesha ekashR^i~Nga varAha vR^iShArchiSha vR^iShasindho vR^iShAkape suravR^iShabha suranirmita anirmita bhadrakapila dhruva dharma dharmarAja vaikuNTha tretAvarta anAdimadhyanidhana dhanaMjaya shuchishravaH agnija vR^iShNija aja ajayAmR^iteshaya sanAtana vidhAtastrikAma tridhAma trikakut kakudmin dundubhe mahAnAbha lokanAbha padmanAbha viri~nche variShTha bahurUpa virUpa vishvarUpAkShayAkShara satyAkShara haMsAkShara havyabhuk khaNDaparasho shukra mu~njakesha haMsa mahadakShara hR^iShIkesha sUkShma parasUkShma turAShAT vishvamUrte surAgraja nIla nistamo virajastamorajaHsattvadhAma sarvalokapratiShTha shipiviShTa sutapastapogra agra agrajA dharmanAbha gabhastinAbha dharmanema satyadhAma satyAkShara gabhastineme vipApman chandraratha tvameva samudravAsAH ajaikapAt sahasrashIrSha sahastrasaMmita mahAshIrSha sahasradR^ik sahasrapAt adhomukha mahAmukha mahApuruSha puruShottama sahasrabAho sahasramUrte sahasrAsya sahasrAkSha sahasrabhuja sahasrabhuva sahasrashastvAmAhurvedAH || 3-68-1 vishvedeva vishvasaMbhava sarveShAmeva devAnAM saubhaga Adau gatiH vishvaM tvamApyAyanaH vishvaM tvAmAhuH puShpahAsa paramavaradastvameva vauShaT oMkAra vaShaTkAraM tvamekamAhuragryaM makhabhAgaprAshinam || 3-68-2 shatadhAra sahasradhAra bhUrda bhuvarda svarda bhUrbhuvaHsvarda tvameva bhUtaM bhuvanaM tvaM svadhA tvameva brahmeshaya brahmamaya brahmAdistvameva || 3-68-3 dyaurasi pR^ithivyasi pUShAsi mAtarishvAsi dharmo.asi maghavAsi hotA potA netA hantA mantA homyahotA parAtparastvaM homyahotA tvameva ||3-68- 4 Apo.asi vishvavAk dhAtrA parameNa dhAmnA tvameva digbhyaH sR^ik sR^igbhANDa tvaM gaNa iShTo.asi ijyo.asi IDyo.asi tvaShTA tvamasi samiddhastvameva gatirgatimatAmasi mokSho.asi yogo.asi guhyo.asi siddho.asi dhanyo.asi dhAtAsi paramo.asi yaj~no.asi somo.asi yUpo.asi dakShiNAsi dIkShAsi vishvamasi ||3-68-5 sthaviShTha sthavira vishva turAShAT hiraNyagarbha hiraNyanAbha hiraNyanArAyaNa nArAyaNAntara nR^iNAmayana AdityavarNa AdityatejaH mahApuruSha surottama Adideva padmanAbha padmeshaya padmAkSha padmagarbha hiraNyAgrakesha shuklavishvadeva vishvate mukha vishvAkSha vishvasaMbhava vishvabhuktvameva || 3-68-6 bhUrivikrama chakrakrama tribhuvana suvikrama svavikrama svarvikrama babhruH suvibhuH prabhAkaraH shaMbhuH svayaMbhUshcha bhUtAdiH bhUtAtman mahAbhUta vishvabhuktvameva vishvagoptAsi vishvaMbhara pavitramasi havirvishArada haviHkarmA amR^itendhana surAsuraguro mahAdideva nR^ideva Urdhvakarman pUtAtman amR^itesha divaHspR^ik vishvasya pate ghR^itAchyasi anantakarman druhyanavaMsha svavaMsha vishvapAstvaM tvameva vishvaM bibharShi varArthino nastrAyasveti || 3-68-7 iti shrImahAbhArate khileShu harivaMshe bhaviShyaparvaNi vAmanaprAdurbhAve mahApuruShastave saptaShaShTitamo.adhyAyaH


text:
Nhau 42: Mbongoro Inotaura
Wakambonzwa nezvokutaura kwembongoro here? Ungati: ‘Aiwa.’ ‘Mhuka hadzigoni kutaura.’ Asika Bhaibheri rinozivisa nezvembongoro yakataura. Ngationei kuti kwakaitika sei.
VaIsraeri vanenge vatogadzirira kupinda muKanani. Bharaki, mambo weMoabhi, anotya vaIsraeri. Saka anotuma nhume kumunhu akachenjera anonzi bharami kuti agouya kuzoshurikidza vaIsraeri. Bharaki anopikira kupa Bharami mari zhinji, Bharami anotasva mbongoro yake ndokuenda kundoona Bharaki.
Jehovha haadi kuti Bharami ashurikidze vanhu Vake. Saka anotuma ngirozi ine munondo murefu kundodzivisa Bharami pamugwagwa. Bharami haangaoni ngirozi, asi mbongoro yake inoiona. Zvino mbongoro inoedza kutsaukira ngirozi, uye pakupedzisira inovata pamugwagwa. Bharami atsamwa kwazvo, anorova mbongoro yake netsvimbo.
Ipapo Jehovha anoita kuti Bharami anzwe mbongoro yake ichitaura kwaari. Mbongoro yakabvunza kuti: ‘Ndamuitireiko zvokuti munofanira kundirova?’
‘Wandiita sebenzi,’ Bharami anodaro. ‘Dai ndaiva nomunondo ndaizokuuraya!’
‘Ndakambokuitirai zvakadai kare here?’ mbongoro inobvunza.
‘Aiwa.’ Bharami anopindura.
Ipapo Jehovha anoonesa Bharami ngirozi inomunondo imire pamugwagwa. Ngirozi inoti: ‘Warovereiko mbongoro yako? Ndauya kuzokudzivisa, nokuti haufaniri kuenda kundoshurikidza Israeri. Kudai mbongoro isina kunditsaukira, ndingadai ndakuuraya, asi ndingadai ndisina kukuvadza mbongoro yako.’
Bharami anoti: ‘Ndatadza. Handina kuziva kuti umire pamugwagwa.’ Ngirozi inorega Bharami achienda, uye Bharami anopfuurira kundoona Bharaki. Anoedzazve kushurikidza Israeri, asika, panzvimbo pakwo, Jehovha anomuita kuti akomborere Israeri katatu.
Numeri 21:21-35; 22:1-40; 23:1-30; 24:1-25.
Mibvunzo
- Bharaki ndiani, uye nei achituma munhu kunodana Bharami?
- Nei mbongoro yaBharami ichivata mumugwagwa?
- Bharami anonzwa mbongoro ichiti chii?
- Ngirozi inoti chii kuna Bharami?
- Chii chinoitika Bharami paanoedza kutuka Israeri?
Mibvunzo yokuwedzera
- Verenga Numeri 21:21-35.
Nei Israeri akakunda Mambo Sihoni wevaAmori naMambo Ogi weBhashani? (Num. 21:21, 23, 33, 34)
- Verenga Numeri 22:1-40.
Ndeipi yakanga iri vavariro yaBharami mukuedza kutuka vaIsraeri, uye zvidzidzoi zvatinogona kudzidza ipapa? (Num. 22:16, 17; Zvir. 6:16, 18; 2 Pet. 2:15; Jud. 11)
- Verenga Numeri 23:1-30.
Kunyange zvazvo Bharami akataura sokunge aiva munamati waJehovha, zviito zvake zvakaratidza sei zvakapesana? (Num. 23:3, 11-14; 1 Sam. 15:22)
- Verenga Numeri 24:1-25.
Nhoroondo yeBhaibheri iyi inosimbisa sei kutenda kwedu mukuitwa kwechinangwa chaJehovha? (Num. 24;10; Isa. 54:17)


text:
Muti
Muti idzinde rinokura richiita matavi, maruva nemuchero. Michero ingava inodyiwa kana isingadyiwe. Mukati memuchero ndimo munowanikwa mbeu. Miti inokura ichiita mapazi anobata pahunde yemuti.
Bumbuti zvinoreva kukura kwemuti pagutsa rakambotemwa. Vamwe vanoda kusvvura makavi pamabumbuti emupfuti.
Chitsotsa zvinotaura kukura kwemiti kana mamwe madzinde akawandisa panzvimbo imwe - dense growth of plants.
Bumburudzi (cluster of fruits, clump of trees, group of people) kana kuti chichese.
Birira (Sap on a tree)
Muduumudzi, muduumudza (Dust caused by wood-borers) kana kuti mupfumbwe zvinoreva chiupfu chinokonzerwa kana miti yaboorwa.
Kurerutsa Mutauro[chinja | edit source]
Muti uyo wakaita dengezeze: that tree's branches have a wide spread.


text:
Vabereki Vangadzidzisa Sei Vana Vavo Nezvebonde?
Mhinduro yeBhaibheri
Ndiani anofanira kudzidzisa vana nezvebonde? Bhaibheri rinotaura kuti ibasa revabereki, uye vabereki vakawanda vakaona kuti mazano anotevera anobatsira:
Musanyara nazvo. Bhaibheri haritendereri kana richitaura nezvebonde uye sikarudzi, uye Mwari akaudza rudzi rwevaIsraeri kuti “vana” vanofanira kudzidziswa nezvenyaya idzi. (Dheuteronomio 31:12; Revhitiko 15:2, 16-19) Munogona kushandisa mashoko anoratidza kuremekedza pakutaura nezvebonde kana kuti sikarudzi kwete aya anoita kuti muzoshaya kwekutarisa.
Vadzidzisei zvishoma nezvishoma. Panzvimbo pokutaura nemwana zvose zvine chokuita nebonde kamwe chete paanenge ava pazera rokuyaruka, taurai naye zvishoma nezvishoma kubvira pazera raanoratidza kuti ava kukwanisa kunzwisisa.
—1 VaKorinde 13:11.
Vadzidzisei tsika dzakanaka. Zvikoro zvinogona kupa zvidzidzo zvine chokuita nenyaya dzepabonde. Asi Bhaibheri rinokurudzira vabereki kuti vasangogumira pakudzidzisa vana vavo nezvesikarudzi asiwo kuzvibata panyaya dzebonde.
—Zvirevo 5:1-23.
Teererai mwana wenyu. Mwana wenyu paanokubvunzai nezvebonde, musatsamwa kana kumufungira zvisizvo. Asi, ‘kurumidzai kunzwa, mononoka kutaura.’
—Jakobho 1:19.
Kudzivirira kwamungaita mwana wenyu pavanhu vanoda zvokuita naye bonde
Zvidzidzisei. Zivai kuti vanhu ava vanoda zvokubhinya vanozviita sei.
—Zvirevo 18:15; onai chitsauko 32 chebhuku rinonzi Mibvunzo Inobvunza Vechiduku—Mhinduro Dzinoshanda, Bhuku 1.
Zivai zviri kuitika muupenyu hwemwana wenyu. Musasiya mwana wenyu kuti atarisirwe nemumwe munhu musati mava nechokwadi chokuti munhu wacho akavimbika, uye ‘musangorega’ mwana wenyu.
—Zvirevo 29:15.
Dzidzisai vana venyu kuteerera. Vana vanofanira kudzidza kuteerera vabereki vavo. (VaKorose 3:20) Asi, kana mukadzidzisa mwana wenyu kuti nguva dzose ateerere zvose zvinotaurwa nemunhu mukuru chero upi zvake, zvichaita kuti ave pangozi yekubhinywa. Vabereki vechiKristu vanogona kuudza mwana wavo kuti, “Kana mumwe munhu akakuudza kuti uite chinhu chisingadiwi naMwari, usachiita.”
—Mabasa 5:29.
Dzidzirai matanho ari nyore okuti mwana wenyu azvidzivirire. Batsirai mwana wenyu kuti azive zvokuita kana mumwe munhu akada kumushandisa kunyange musipo. Kudzidzira zvaanogona kuzoita kunogona kubatsira mwana wenyu kuti ave nechivimbo chokutaura kuti: “Ndisiyei! Ndichakumhan’arirai!” uye obva abvapo nokukurumidza. Sezvo vana vachikurumidza kukanganwa zvingatoda kuti mugare muchivayeuchidza.
—Dheuteronomio 6:7, Bhaibheri Dzvene muChiShona Chanhasi.


text:
Ruha 5: Unkwate waBabironi dogoro ketungururo lyomakuma gaJerusarema
Vaisraeli apa va kere mounkwate moBabironi kwa gwanekerere nomaheteko gepuro lyawo gomanzi. Saduraka naMesaka naAbetenego kwa va zuguminine mesuga lyokutwera mundiro, nye Karunga ta va pwagesa mo awo vazuni. Konyima, apa Babironi va zi fundire Vamede noVaperesiya, Ndaniyera kwa mu zuguminine mekero lyovanyime, nye nage Karunga kwa mu poperere mokupata tuna tovanyime.
Mouhura, hompa goVaperesiya Koresi ta mangurura Vaisraeli. Awo kwa tengwire kosirongo sawo konyima tupu zonomvhura 70 kutunda apa va va twere koBabironi ngononkwate. Sininke simwe sokuhova esi va rugene apa va tengwire koJerusarema kwa kere etameko lyokutungurura ntembeli zaJehova. Nye konyima zosiruwogona, nonkore tadi hagekesa yirugana yawo. Ayo kwa kwete nye nomvhura 22 konyima zokukatengura kwawo koJerusarema dogoro apa va ya mene kutunga ntembeli.
Kutunda opo, tatu lirongo kuhamena rugendo rwaEsira rokutengura koJerusarema a ka fuulise ntembeli. Eyi kwa horokere nomvhura 47 konyima zapa va mene kutunga ntembeli. Makura, konyima zonomvhura 13 kutunda porugendo rwaEsira, Nehemiya kwa vaterere mokutungurura makuma gaJerusarema aga ga tekaukire nokugwaagwa. Ruha RWAUTANO kwa kwatakanesa histoli zonomvhura 152 dogoro posiruwo esi.


text:
Ruha 7: Evhumbuko lyaJesus dogoro keturo lyaPaurusa modorongo
Mezuva lyautatu konyima zonomfa dendi, Jesus kwa mu vhumbwire. Mezuva olyo ta monekere vasikuli vendi yikando yitano yokulisiga-siga. Jesus kwa twikilire kuvamonekera mazuva 40. Makura kutunda opo, ta zeruka a ze meguru, awo varongwa vendi vamwe kuna kutara. Konyima zomazuva murongo, Karunga ta poomwene mpepo zokupongoka povasikuli vaJesus ava va ndindilire moJerusarema.
Konyima, nonkore daKarunga tadi ninki vapositoli va va zugumine modorongo, nye muengeli ta va mangurura mo. Murongwa Sitefanesa kwa mu dipagere varwanesi nomamanya. Nye tatu lirongo asi ngapi Jesus omu ga horowere murwanesi gumwe ogu a kare mukareli gwendi gokulikarera, ano age kwa ya kere mupositoli Paurusa. Kutunda opo, konyima zonomvhura ntatu noukahe kutunda ponomfa daJesus, Karunga ta tumu mupositoli Peturusa a ka zuvhisire Koroneliusa nembo lyendi ava va pilire kukara Vajuda.
Konyima zonomvhura 13, Paurusa ta tameke rugendo rwendi rokuzuvhisa rokuhova. Morugendo rwendi rwauvali, Timoteusa kwa zire naPaurusa. Tatu lirongo asi ngapi oPaurusa nava ngava gendi nage va kere noyiruwo yoyiwa unene yoyinzi mokukarera Karunga. Mouhura, Paurusa tava mu tura modorongo moRoma. Konyima zonomvhura mbali tava mu mangurura, nye tava mu tura hena modorongo nokumudipaga. Yihorokwa yomoRUHA 7 kwa horokere mosiruwo sokusika ponomvhura 32.


text:
Njodzi
Njodzi (risk, danger, hazard in English) zvinoreva chinhu chinokwanisa kukonzera tsaona inokuvadza kana kuuraya. Tsaona ingava inokuvadza vanhu, muchina, muchovha, zvivakwa kana nzvimbo dzakakomberedza.
Mukusiyanisa njodzi netsaona pano tiri kuedza kuturikira mashoko anoshandiswa kuEnglish kuti tikwanise kusiyanisa zvinhu zvatiri kutaura kumabasa neChirungu mazuva ose. Shoko rokuti incident richaturikirwa pano richinzi kuwirwa nenjodzi.
- Chivandira zvinoreva njodzi yakavandika isati yaonekwa kana kuzivikanwa.
- Kubangaradza kana kuzvisina (risk one's life) zvinoreva kuisa upenyu hwako pane njodzi.,
- Bandamba (bad luck - incidental). Ane bandamba - he is accident prone.
- Chikotera (Dangerous situation from which there is no escape). Today he got into an impossible situation - or today he is conforming to custom or today he has started on the downward path.
Kurerutsa Mutauro[chinja | edit source]
- Kunyanyomhanyisa motokari kune njodzi yokuzotadza kudzora motokari pamugwagwa zvinokonzera tsaona.
- Kubatidza mwenje werambhi pane machira kune njodzi yekuti machira anobata moto pedzezvo imba yose yotsva.
- Kunwa mvura yacherwa mugapwa kune njodzi yokuti mvura iyi inogona kunge ine hutachiona hunounza zvirwere.


text:
Nhungu dzechefu yegasi
Shoko rokuti nhungu dzechefu yegasi (Gas chambers kuChirungu) riri kushandiswa pano kureva chombo chekuuraya mhuka kana vanhu chinoshandisa chefu yegasi inopomberwa mumba yakavharika kwose zvokuti hapana pokuti gasi ringabude kana kuti munhu angabude. Gasi rinonyanya kushandiswa sechefu rinonzi hydrogen cyanide, asi carbon dioxide uye carbon monoxide dzinomboshandiswawo. nhungu dzechefu yegasi dzaishandiswa senzira yekuuraya vasungwa vainge vatongerwa kufa muUnited States of America mumwaka wechizana 1920. Hurumende yebato reNazi rekuGermany yakashandisa nhungu dzechefu yegasi senzira yokuuraya vanhu vazhinji muzvirongwa zvebaradzarudzi zvakauraya maJudah mamiriyoni matanhatu; chiitiko ichi chinozivikanwa nezita rokuti rutsvamhumburu. Kunonzi nyika yakasununguka yeCroatia yakashandisawo nhungu dzechefu yegasi kukamba yekuuraya yaive kuJasenovac.
Germany panguva yeNazi[chinja | edit source]
Nhungu dzechefu yegasi dzakashandiswa zvakanyanya muGermany panguva yeNazi, iyi iri nzira yekuparadza vanhu vakaremara mitezo kana pfungwa neavo vaizvidzwa semhandu panhau dzematongerwo enyika. Izvi zvakaitika mumwaka wechikumi 1930 uye 1940. Mugore 1942 mwedzi waJune vasungwa vane chitsama chemazana vaisanganisira 45 vebato remaCommunist rekuNetherlands vakaurayiwa nechefu yegasi paBernburg. Panguva iyi gasi raisarudzwa pakuita izvi raive carbon monoxide iro raitorwa kubva pamuchovha uri kutinhira.
Dzimwe kamba dzekuuraya dzemaNazi dzaishandisa hydrogen cyanide yainge yakanhadzirwa seZyklon B.
Panguva yerutsvamhumburu, nhungu dzechefu yegasi dzakanga dzakavakwa kuti dzikwanise kupinda vanhu vazhinji zvichitevedza murayiro wakanga watemwa nebato reNazi webaradzarudzi waivavarira kuparadza maJudah. Bato iri rakanga rakateya kuti riuraye vanhu vechiRomani, ngochani, vanhu vakaremara mitezo nepfungwa, nyanzvi dzakadzidza uye vafundisi. Gwaro rakaparurwa neNizkor Project mugore 1941 (September 3) rinoti vasungwa vehondo vekuSoviet Union vanosvika 600 vakaurayiwa neZyklon B pakamba yekuuraya yeAuschwitz, uku ndiko kwakava kutanga kupagidza mashandiro egasi iri paAuschwitz. Magwaro anonyorwa naJürgen Langowski padandirautande anotaura kuti carbon monoxide yakashandiswa kuuraya vanhu pakamba yekuuraya yeTreblinka.


text:
Manyau
Muzvidzidzo fundoyetsimba, chemishonga, mugodhi, manyau (molten material) rinotaurwa kana magodo adziyiswa kusvika pahujoto hwekushanduka kuva mutuvi.
Somuenzaniso mabwe ane simbi inonzi "copper" anodziyiswa kusvika pahujoto 1300oC apo anenge anyauka akatsvuka kuti piriviri nekupisa. Izvozvi zvakanyauka nokutsvuka kuburikidza nemoto ndizvo zvinonzi manyau. Manyau anotaurwa pane chinhu chinoonekwa chiri godo pahujoto hwatinorarama asi chichizonyauka kana chapiswa nemoto wakawanda. Magodo emvura anonyauka pahujoto 0o tichikwanisa kuabata isu vanhu. Mvura haiverengwe pamanyau, zvakare mvura inenge isina kutsvuka nekupisa.[[en:molten


text:
Charaka
Muchidzidzo chePimanyika, charaka (Cone) izwi rinoreva chiumbwa chine uso huviri; humwe uso huri hwaro hwedenderedzwa huri pamutsendo, uso hwepiri huri uso hunopfirira hwaro kusvika pachisuvi (apex). Nguva zhinji chisuvi chinenge chakaita mutwi negoko (centre) redenderedzwa riri pauso hunova hwaro.
Shoko reShona rokuti charaka rinotodzana necharaka chinowanikwa paduwo rinoteyeswa hove chine kuumbwa kweiya inonzi "cone kuEnglish". Hove inopinda nekwakapamhama, yave mukati charaka chakamanika zvokuti hove inotadza kubuda.
Charaka chinoumbwa kana tikatenderedza gonyonhatu yemutwi pahwaro hwayo, ichiita monerapo padivi rakarurama pahwaro.
Tsika[chinja | edit source]
Kare kare varimi vaivaka dununu rokuchengetera chibage chinege chakororwa. Dununu raitaridzika sedenga rekicheni yekumaruwa rakasunamiswa chisuvi chichiva pasi - uku ndiko kuumbwa kwecharaka.


text:
Muchovha Mota
Muchovha zvinoreva ngoro ine maviri ine injini inoshandiswa kutakura vahu kana nhumbi kubva pane panzvimbo kuenda pane imwe. Izvi zvoreva kuti motokari; bhazi; gonyeti zvose muchova nokuti zvinokwanisa kuchova munhu kubva panzvimbo kuenda pane imwe. Mutauro wekuti muchovha ungaita kunge wechimanjemanje asi panhau yokunge towumba mazwi matsva mururimi rweShona, shoko iri ndiro riri pedyo kududza chinonzi "vehicle" muchirungu. Zvakanaka kuti paonekwe kuti muchovha hazvisiki kureva chitsaru aiwa, kana chitsva chacho muchovha.
Chitsaru chave kunetsa kufamba kwacho ndicho chinonzi sikorokoro.
Simbi yakaita denderedzwa inopoteredzwa nevhiri remuchovha kana bhasikoro (rim) inonzi gangari paChiShona.


text:
Nhambwe
Muchidzidzo cheKupimanzvimbo, nhambwe (Distance) izwi rinotsanangudza kuti nzvimbo iri kure zvakadii kubva kune imwe. Nhambwe inopimwa nechiyero chinonzi mita - (metre).
Mazwi anodudza nhambwe[chinja | edit source]
Hurefu (length) - shoko iri rinoreva kureba kwenzvimbo kana ichipimwa. Kana tiri kuMasvomho, hurefu hunoshandiswa kududza divi rakanyanya kureba kudarika mamwe.
Hwasha (width) - shoko iri rinoreva kupamhama kwenzvimbo kana ichipimwa
Hudzamu (depth) - shoko rinoreva kudzika kwenzvimbo kana ichipimwa. Shoko iri rinoshandiswa kududza kupimwa kwenhambwe zvichitevedza rudzivo rwekudzika pasi.
Hukwidza (height, altitude) - iri shoko rinonyanya kushandiswa kududza kupimwa kwenhambwe zvichitevedza rudzivo rwekuenda mudenga. Somuenzaniso tingataura hukwidza hwendenge iri kubhururuka kana chivakwa chemudurikidzanwa. Mukutaura kwamazuva ose tinoti chinhu chiri pakakwirira kana pakaderera, muzvidzidzo zveScience zvakafanira kuti titaure pamusoro pehukwidza.
Mipimo yose yataurwa pamusoro inoshandisha chiyero chenhambwe chinonzi mita (metre).


text:
SANGANO reFood and Agriculture Organisation, kuburikidza nehomwe yaro yeAfrica Solidarity Trust Fund, rakapa US$4 miriyoni kubazi rezvekurima nekuvandudzwa kwemadiridziro yekubatsira mukurwisa zvirwere zvezvipfuyo pamwe netumbuyu tunokanganisa goho rezvirimwa.
Vachitaura pazuva rekuparurwa kwechirongwa ichi svondo rapera muHarare, murongi mukuru kusangano reFAO, VaDavid Phiri, vakati mari iyi ichabatsira varimi zvikuru.
“Izvi zvichabatsira mukuderedza nyaya dzekukanganiswa kwegoho nekuda kwezvirwere uye tumbuyu. Kuwanda kwezvirwere kunokanganisa indasitiri yekurima pamwe nezvipfuyo,” vakadaro.
Vakati mari iyi ichashandiswa zvekare mukugadzirisa madhibhi nekuvaka nzvimbo dzekubaisira zvipfuyo majikiseni ekurwisa zvirwere.
“Budiriro munyaya dzekurima nekuchengetedzwa kwezvipfuyo iri kuderera nekuda kwekuoma kweupfumi hwenyika nokudaro nyika ikaramba ichiwaniswa rutsigiro rwakadai zvinofamba,” vakadaro.
Munyori mukuru kubazi rezvekurima nekuvandudzwa kwemadiridziro, VaRingson Chitsiko, vakatenda masangano akaita seFAO nekubatsira kwaari kuita kusimudzira mabasa ekurima munyika.
“Tinoda kuti tizadzikise zvinangwa zvedu zvegore ra2015 uye ZimAsset mukutsigira nyika yedu nekurima nekuchengeta zvipfuyo nekuti ndizvo zvinomutsa mabasa ayo anodzinga nzara munyika,” vakadaro. Vakati Zimbabwe inoshanda nedzimwe nyika mukurwisa zvirwere (migratory pests and diseases) nedonzvo rekudzivirira kupararira kwazvo.
Musangano uyu wakapindwa nenhengo dzeFAO idzo dzakabva kunyika dzekunyika dzinosanganisira Zinmbabwe, Angola, Malawi neMozambique pamwe nenyanzvi dzinoona nezvekurwiswa kwezvirwere zvezvipfuyo nezvirimwa.


text:
Ndingaita Sei Kana Vabereki Vangu Vava Kuda Kurambana?
Zvaunogona kuita
Taura navo zviri kukunetsa. Ita kuti vabereki vako vazive kushushikana kana kuti kuvhiringidzika kwauri kuita. Vanogona kukutsanangurira zviri kuitika zvoita kuti usanyanya kunetseka.
Kana vabereki vako vakatadza kukupa rubatsiro rwauri kuda, unogona kuudza munhu mukuru waunovimba naye.—Zvirevo 17:17.
Chinokosha chaunogona kuita kunyengetera kuna Baba vako vekudenga, “
Munzwi womunyengetero.” (Pisarema 65:2) Vaudze zvose zviri pamwoyo pako ‘
nokuti ivo vane hanya newe.’—1 Petro 5:7.
Zvausingafaniri kuita
Usaramba wakavagumbukira. “
Vabereki vangu vaingozvifunga ivo,” anodaro Daniel, uyo ane vabereki vakarambana aine makore manomwe. “
Vakanga vasingambofungi kana kufunga kuti zvavaiita zvaizotikanganisa sei.”
Chii chaizoitika kuna Daniel kana aizoramba aine chigumbu?—Zvingangokubatsira: Verenga Zvirevo 29:22.
Zvakanakirei kuti Daniel aregerere vabereki vake nokumurwadzisa kwavakaita?—Zvingangokubatsira: Verenga VaEfeso 4:31, 32.
Usaita zvinhu zvinozokukanganisa. “
Ndakarwadziwa uye ndakaora mwoyo vabereki vangu pavakarambana,” anoyeuka kudaro Denny. “
Zvinhu zvakanga zvisingachafambi zvakanaka kuchikoro zvokuti gore rose ndakanga ndichidofora. Pashure peizvi... ndakanga ndava kuita zveupenzi uye ndakanga ndisingachabviri muzvibhakera.”
Unofunga kuti nemhaka yei Denny aiita zveupenzi uye zvokuda kurwa nevamwe?
Zvinotaurwa pana VaGaratiya 6:7 zvingabatsira sei vane tsika dzakaipa dzakaita sedzaDenny?
Kuvhiringidzwa kwaunoitwa mupfungwa kunotora nguva kuti kupere. Nokufamba kwenguva pauchazozvigamuchira kuti ndozvazviri uchakwanisa kuenderera mberi noupenyu.


text:
Kingstone Mapupu
MWAKA wekutengeswa kwefodya unotarisirwa kuvhurwa musi waKurume 4 uyo unove wanonoka zvikuru kana zvichienzaniswa nemamwe makore sezvo uchiwanzotanga pakati pemwedzi waKukadzi. Sangano reTobacco Industry Marketing Board (TIMB) rakazivisa mashoko aya richiti mwaka uyu wakanonoka kutanga nekuda kwekuti fodya yevarimi vazhinji yakange isati yasvika panguva yekukohwewa.
Chamangwiza weTIMB, Dr Andrew Matibiri, vanoti makambani matatu anotenga fodya anoti Boka Tobacco Auction Floors (BTF), Tobacco Sales Floor (TSF) nePremier Tobacco Auction Floors (PTF) akatopihwa kare marezinesi ekutenga chirimwa ichi.
Varimi, vanodaro Dr Matibiri, vakatanga kunyoresa kuti vatengese fodya yavo musi waKukadzi 18.
Zvakadaro, chamangwiza weBoka Tobacco Auction Floors, Muzvare Rudo Boka, vanoti kambani yavo yakagadzirira kutengesa fodya mwaka uno kudarika mamwe makore.
“Hatina chekumirira, takatomirira varimi vedu kuti vachiuya pamusha wavo semakore ose uripo unotambira varimi vemazera ose. Matambudziko avo tinotambira tichigadzirisa asiwo tinokurudzira kuti vasarudze fodya yavo maringe nezvinodiwa kuti vawane mari yakanaka kwete kusanganisa neyakaipa,” vakadaro.
“Semakore ose, zvimbuzi zvedu zvakashambidzika zviripo, mabhanga edu aripo uye kiriniki yedu pamwe nepekurara zviripo zvakare. Mari yavo tinovapa ipapo kana vauya nenguva vaita zvinodiwawo.”
Managing director vePremier, VaPhilimon Mangena, vanotiwo hurongwa hwavo hwose huri mugwara uye vangomirira kuti mwaka uyu uchitanga.


text:
CHIDZIDZO 2
Ribheka Aida Kufadza Jehovha
Ribheka aiva mukadzi aida Jehovha. Murume wake ainzi Isaka. Aidawo Jehovha. Ribheka akaonana sei naIsaka? Ribheka akaratidza sei kuti aida kufadza Jehovha? Ngatidzidzei zvakawanda nezvake.
Vabereki vaIsaka vainzi Abrahamu naSara. Vaigara munyika yeKenani, maiva nevanhu vainge vasinganamati Jehovha. Asi Abrahamu aida kuti mwanakomana wake aroore mukadzi ainamata Jehovha. Saka akatuma mushandi wake, zvichida Eriyezeri, kuti atsvagire Isaka mudzimai munzvimbo yainzi Harani, maigara dzimwe hama dzaAbrahamu.
Eriyezeri akaenda nevamwe vashandi vaAbrahamu. Rwaiva rwendo rwakareba zvikuru. Vakaenda nengamera 10 dzainge dzakatakura zvokudya nezvipo. Eriyezeri aizoziva sei mukadzi wokusarudzira Isaka? Eriyezeri nevamwe vashandi pavakasvika muHarani, vakamira patsime nokuti Eriyezeri aiziva kuti nokukurumidza vanhu vaizouya kuzochera mvura. Akanyengetera kuna Jehovha kuti: ‘Kana ndikakumbira musikana kuti andipe mvura ondipa uye opawo ngamera dzangu, ndichaziva kuti uyu ndiye mukadzi wamasarudza.’
Musikana ainzi Ribheka akabva auya kutsime racho. Bhaibheri rinoti akanga akanaka chaizvo. Eriyezeri akamukumbira mvura yokunwa uye Ribheka akati: ‘Zvinoita. Ndichakupai mvura yacho uye ndichachererawo ngamera dzenyu.’ Chimbozvifunga! Ngamera dzine nyota dzinonwa mvura yakawanda, saka Ribheka aifanira kuramba achimhanya kutsime. Uri kuona here pamufananidzo kushanda nesimba kwaari kuita?— Eriyezeri akashamiswa nokupindurwa kwakaitwa munyengetero wake naJehovha.
Eriyezeri akapa Ribheka zvipo zvakanaka zvakawanda. Ribheka akakoka Eriyezeri nevamwe vashandi vaaiva navo kumba kwavo. Eriyezeri akatsanangura kuti nei Abrahamu ainge amutuma ikoko uye kuti Jehovha ainge apindura sei munyengetero wake. Hama dzaRibheka dzakabvuma kuti aroorwe naIsaka.
Ribheka akaenda kuKenani naEriyezeri akava mudzimai waIsaka
Asi unofunga kuti Ribheka aida here kuroorwa naIsaka?— Ribheka aiziva kuti Jehovha ainge atuma Eriyezeri ikoko. Saka hama dzaRibheka padzakamubvunza kuti aida here kuenda kuKenani onova mudzimai waIsaka, akati: ‘Hongu, ndinoda kuenda.’ Pakarepo akabva aenda naEriyezeri. Pavakasvika muKenani, akava mudzimai waIsaka.
Nokuti Ribheka akaita zvaidiwa naJehovha kuti aite, Jehovha akamukomborera. Papera makore akawanda, Jesu akaberekwa mumhuri yaRibheka! Kana ukaita saRibheka wofadza Jehovha, achakukomborerawo.


text:
Dandira reMushana
Muzvidzidzo zvinoti: taranyika; jekanyika; fundoyetsimba, dandira remushana (Solar System), rinobatanidza zuva nenyeredzi dzinopoterera nemaboterekwa akatenderera zuva. Nyeredzi idzi dzinosanganisira mitumbi inoti: Earth; Mars; Jupiter; Pluto; Mecury; Venus; Saturn, Uranus neNeptune..
Idzi ndidzo nyeredzi dzine maboterekwa anopoterera zuva ratinoona rinobuda nokuvira panyika yatigere. Nyeredzi idzi dzinoramba dziri mumaboterekwa iwaya nokuda kwefosi inokonzerwa negunganidzo rezuva inova inokweva nyeredzi idzi kune zuva.


text:
Jekanyika
Muchidzidzo cheJekanyika (Geodesy), nyika yakatarwa nemhando mbiri dzemitsetse. Kune mitsetse yakatarwa yakati sambamba neMutsazanisi inonzi muyeramwaka, (lattitude). Kune mitsetse yakatarwa ichibata kuNorth pole neSouth pole inonzi muyeranhambo, longitude. Mitsetse iyi inoshevedzwa nenhamba dzakarongeka. Nhamba dzemitsetse yemuyeramwaka dzinoveregwa dzichibva paMutsazanisi dzichienda kumavirira nekumadokero. Nhamba dzemitsetse yemuyeranhambo dzinoverengwa dzichibva pamutsetse weGreenwich Meridian zvichienda kuNorth pole neSouth pole. Greenwich Meridian mutsetse welongitude unopfuura pedyo neRoyal Observatory, Greenwich, kuUnited Kingdom.
Naizvozvo nzvimbo dzose dziri panyika dzine nhamba inotaura kuti nzvimbo iri papi mudandemutande remitsetse iyoyi. Ruzivo urwu ndirwo rwakashandiswa muhumhizha hweGPS, Geographical Position System chinova chombo chinobatsira kutaura kuti tiri papi uye kupa rudzivo (direction) rwenzvimbo yatinoda kuenda.


text:
HARARE—
Mapurisa arovana nenhengo dzeboka revechidiki ve MDC-T vanga vachiratidzira mu Harare vachiti vanoda kuti mutungamiri wesangano re Occupy Africa Unity Square, VaItai Dzamara, vasunungurwe muhupambwa mavari.
Nyaya Ina Thomas Chiripasi
Vechidiki ve MDC-T vanga vachidarika mazana matatu varatidzira kubva pamahofisi ebato ravo pa Harvest House kusvika kuparamende vachiti vanoda kuti Va Dzamara, avo vanonzi vakapambwa mumusha we Glen View muno mu Harare nemusi weMuvhuro, vasunungurwe nevakavapamba.
Varatidziri ava, avo vanga vakatakura zvinyorwa zvakasiya-siyana, vaudza nhengo dzeparamende dzanga dzichipinda muparamende dzinosanganisira nhengo dzeZanu PF pamwe nebato ravo kuti havasi kuzoregedza kuratidzira uku kudzamara VaDzamara varegedzwa nevakavapamba.
Zvimwe zvezvinyorwa izvi zvanga zvakanzi “Mugabe bata imbwa dzako”.
Sachigaro weboka revechidiki mu MDC-T, Va Happymore Chidziva, vati hurumende inofanira kuburitsa Va Dzamara kubva muhupambwa vachiti zviri pachena kuti mutungamiri wenyika, Va Robert Mugabe, nevatevedzeri vavo vanoti Va Emmerson Mnangangwa naVa Phelekezela Mphoko, vane chekuita nekupambwa kwaVa Dzamara.
Mumwe wevaratidziri ava, Va James Chidhakwa, vati vanhu vazhinji vave kutyira kuchengetedzeka kwavo munyika nokudaro zvave kutoda kuti vanhu vatore matanho akasimba.
Panga pobva varatidziri ava paparamende vasvika panosangana migwagwa inoti Second na Nelson Mandela, mapurisa anga akapakatira zvombo anga achifamba nemotokari yakavhurika kumashure abva aburuka mumotokari ndokutanga kurova varatidziri ava zvabva zvaita kuti varatidziri ava vatange kudzosera mapurisa aya nematombo.
Studio7 yaonawo mapurisa aya achirohwa uye ave kutiza mumwe wemapurisa aya atsvuka hembe yose neropa ukuwo vechidiki ve MDC-T vachiita rutsokandibereke vachiita aziva kwake aziva kwake.
Asi Va Chidziva varamba mashoko ekuti varatidziri ava varova mapurisa vachiti ivo ndivo vatorohwa.
Mapurisa anga akapakatira zvombo azoswera akakomba pamuzinda weMDC-T pa Harvest House achirambidza veruzhinji kupfuura nepamuzinda uyu.
Zvichakadai, mutauriri wemapurisa, Amai Charity Charamba, vaudza Studio7 parunhare kuti mapurisa arohwa asi vakurudzira kuti vanhu vaite zvinhu murunyararo. Vakurudzirawo veruzhinji kuti vape mapurisa mukana wekufererefeta nyaya iyi.
Zvichakadai, muzinda weAmerica muZimbabwe waburitsa mashoko ekuti hurumende ye America iri kushushikana zvikuru nekupambwa kwaVa Dzamara. America yakurudzira kuti hurumende inyatsoferefeta nyaya iyi uye kuti kodzero dzaVa Dzamara dziri mubumbiro remitemo yenyika dzichengetedzwe.
Mamwe masangano akaita se Amnesty International, Zimbabwe Peace Project pamwe ne Zimbabwe Human Rights NGO Forum aburitsawo mashoko enyunyuto nekupambwa kwakakaitwa VaDzamara


text:
Chifufuro
Chifufuro (bribe) imari kana chimwe chine hukoshi chinoitwa kana kupiwa nemunhu kuti awane zvaanoda nenzira isiri pamutemo. Nokumwe kutaura chifufuro ndicho chiwokomuhomwe; pfumbamuromo kana kuti tsindidzo. Vanhu vanofufura nezvikonzero zvakasiyana, vamwe nokuda kwavo vamwe nokumbunyikidzwa.
Muenzaniso[chinja | edit source]
- Mumwe anobhadhara chiwomuhomwe kumapurisa kuti mhosva yake iroveswe idzimwe kubva mubhuku remhosva.
- Vamwe vatyairi vanobhadhara chifufuro kana vabatwa vachidarika mutemo kuti vasapiwa tikiti.
- Vamwe vakabhadhara chiwokomuhomwe kuti vawane dzimba.


text:
2011 UK census - Shona Translation
NHAU DZINOKOSHA DZECENSUS YEMUGORE RA2011
Census yemugore ra2011 iri kuuya
Census inounganidza ruzivo rwevagari vemunyika mushure memakore gumi oga oga. Census inouya yemuEngland neWales ichaveko musi wa27 Kurume (Machi) muna 2011.
Census inoverenga munhu wose nekudonongora vagari vemunharaunda
Mamimiriro evagari vemunyika anogara achishanduka. Census inounganidza ruzivo rwemamiriro evagari vemunharaunda.
Chibatsiro kunharaunda nemhuri
Unofanira kuita census kuitira kuti zvinhu zvekushandisa nezvinodikanwa munharaunda/nemhuri zvizivikanwe. Zvekushandisa izvi zvinosanganisira zvikoro, zvipatara nezvinodikanwa kubatsira ipapo ipapo.
Census yakanakira kuti inopa nhoroondo
Munhu wose anofanira kuzvitunhidza kuti ane chikamu chekuita mucensus; unogona kuona nhamba/samhu dzacho. Census yeONS inoremekedzwa pasi rose.
Ratidza kuti ndiwe ani muna2011
Unozoziva kuti waita chikamu chako mukubatsira kuvaka ramangwana munharaunda yako.
Mhinduro dzeCensus yako dzinochengetedzwa dzisingaudzwe mumwe munhu`
Ruzivo rwako rwecensus harugoveranwe nemamwe mabato ehurumende, munyika yose, mudunhu kana munharaunda. Ruzivo runounganidzwa runochengetedzwa muchivande neONS uye runochengetedzwa pamutemo.
Ita census paindaneti (www.census.gov.uk)
Kuzadzisa mibvunzo yakanyorwa paindaneti kwakajeka, kwakareruka uye kwakachengetedzeka.
Kudzosa mibvunzo yakanyorwa yako yecensus zvinotarisirwa pamutemo
Kuita census zvinotarisirwa pamutemo: vanhu vashoma vasingazadzise mibvunzo yakanyorwa yavo yecensus vanogona kupiwa mhosva yokuti vanenge vatyora mutemo uye vanogona kunyorwa pasi kuti vakambowanikwa vane mhosva uyewo vanogona kuripiswa mari inosvika chiuru chepondo.
Census inotevera iri musi wa27 Machi
Mhinduro dzaunopa pamibvunzo yakanyorwa yako yecensus dzinofanira kunge dzine chekuita nemusi wa27 Machi kuitira kuti ONS igone kupa chokwadi chaicho chevagari vemunyika pazuva rimwe chete iroro.
Zvakajeka
Kuita census kwakajeka. Mibvunzo mizhinji inogona kupindurwa nekungorova, kana, kumaka mubhokisi.
Mibvunzo yakanyorwa yako yecensus inochengetedzwa pakahwanda
Ruzivo rwako runochengetedzwa nematanho mazhinji ekuhwandisa zvinhu.
Rubatsiro nerutsigiro rwuripo
Census yacho yakanyatsojeka. Rubatsiro nerutsigiro ruripo parubatsiro ruri paindaneti pawebhusaiti inoti www.census.gov.uk.
Pane rumwe ruzivo ruzhinji nemazwi anoenderana neruzivo runokosha. Unogona kuwana kopi yeizvi nekubata timu yevanogadzirisa zvinyorwa.
2011 UK census Shona Translation
Source: 2011.census.gov.uk
Most Read Stories
- Itai Dzamara has been found | 45039 views
- Photo of 'unwell' Grace Mugabe emerges | 30588 views
- Bare breasted Mujuru wanted to kill me says Mugabe | 27855 views
- Zimbabwe send police to protect its citizens in SA | 26137 views
- Mugabe son in-law in no show | 24768 views
- MDC-T Thabitha Khumalo undresses at police station - Photo | 23474 views


text:
Kugetsenura
Kugetsenura (Electrolysis in English) chiitiko chinoshandiswa kupfutura maAyoni akabatana kuti apatsanurwe kuchishandiswa magetsi. Apa maAyoni anenge ari mumunyungu unopereka magetsi unonzi mugetsenurwa. Chiitiko ichi chinoshandiswa paSable Chemicals kuKwekwe apo vanoshandisa magetsi kupatsanura oxygen ne hydrogen anova magasi anogadzira mvura.
Kurerutsa Mutauro[chinja | edit source]
Zvakanaka kuti tipe mashoko anorerutsa kuzotaura zvidzidzo izvi tichipfuurira mberi.
- Oxygen can be obtained by electrolysis of water - pakuturikira toti Oxygen inowanikwa panoitwa rugetsenuro rwemvura.
- Electrolytic solution yokuturikirwa kunzi munyungu wemugetsenurwa.
- Electrowinning inenge yonzi gumbidzanegetsi
- Electrorefining inenge yonzi runatsanegetsi; electrorefiner yonzi munatsanegetsi.


text:
Sei Musingapembereri Isita?
Nhema dzinowanzotaurwa nevanhu
Nhema: Zvapupu zvaJehovha hazvipembereri Isita nokuti havasi vaKristu.
Chokwadi: Tinotenda kuti Jesu Kristu ndiye Muponesi wedu, uye tinoita zvose zvatinogona ‘
kunyatsotevera tsoka dzake.’—1 Petro 2:21; Ruka 2:11.
Nhema: Hamutendi kuti Jesu akamutswa kuvakafa.
Chokwadi: Tinotenda kuti Jesu akamutswa kuvakafa; tinoziva kuti nyaya yokumutswa kwake ndiwo musimboti pakunamata kwevaKristu uye tinonyanya kutaura nezvayo patinenge tichiparidza.—1 VaKorinde 15:3, 4, 12-15.
Nhema: Hamuna basa nazvo kuti vana venyu vanoruzirira vamwe vachinakidzwa nokupemberera Isita.
Chokwadi: Tinoda vana vedu ndokusaka tichishanda nesimba pakuvadzidzisa uye kuvabatsira kuti vagare vachifara.—Tito 2:4.
Sei Zvapupu zvaJehovha zvisingapembereri Isita?
Zororo reIsita haribvi muBhaibheri.
Jesu akatirayira kuti tiyeuke kufa kwake kwete kumutswa kwake. Tinoita Chirangaridzo gore negore tichiyeuka zuva rekufa kwake kuenderana nezvinotaurwa muBhaibheri.—Ruka 22:19, 20.
Chinoita kuti titi kupemberera Isita hakufarirwi naMwari imhaka yokuti tsika dzinoitwa paIsita dzakabva patsika dzechihedheni dzine chokuita nokubereka. Mwari anoda “
kuzvipira kwakazara,” uye zvinomugumbura kuona vanhu vachiita tsika dzaasingafariri pakumunamata.—Eksodho 20:5; 1 Madzimambo 18:21.
Tine chokwadi chokuti kusapemberera kwatinoita Isita imhaka yokuti hazvibvi muBhaibheri. Bhaibheri rinokurudzira kuti tishandise “
uchenjeri hunobatsira nemano okufunga” panzvimbo pokungoita vanagundamusaira. (Zvirevo 3:21; Mateu 15:3) Kunyange zvazvo tichiudza vamwe zvatinofunga nezveIsita patinenge tabvunzwa, tinoremekedzawo kodzero yemunhu mumwe nomumwe yokusarudza zvaanoda.—1 Petro 3:15.


text:
Hutsanana
Hutsanana (Hygeine, Sanitary) zvinotaura kutsvinda kana kuchena kwakaita panzvimbo kana munhu. Munhu anozvichengeta akatsvinda kana kuchengetedza nzvimbo saizvozvo anonzi ane hutsanana. Kushambidza nzvimbo kuti ive noutsanana isina hutachiona kunonzi kutsananza. Vamwe vatauri vanoti uyani.
Kurerutsa Mutauro[chinja | edit source]
Muchinyorwa chino mashoko ari kushandiswa sezvizvi:
- Kutsvindisa kana kushambidza (cleanse) zvinoreva kuchenesa chinhu kana nzvimbo kuti isare yava inotaridzika.
- Kutsananza (sanitize) zvinoreva kuchenesa nzvimbo nenzira yokuparadza hutachiona.
Uyanga, upfende kana kuti huchapa zvinoreva hutsvina zvokusagona kuchengeta nzvimbo yakachena.


text:
Presenter: Makadii vaMapfumo??
TM : Hapana zvatakaita isu, kungouyawo kuno kuzotsvaga mari vanhu vanonyepa
Presenter : ?????, ok, ko Nhai Mukanya ndimi munoti Zimbabwe yave mamvemve titaurireika
TM : Ini ndakadaro riini ??
Presenter : Hamuna here kambo kanonzi mamvemve
TM : Ndinako but ….
Presenter : Maiti kudii
TM : Ndaingoti “nyika yenyu yamaichemera", tusikana twoti "hona yaita mamvemve" saka mungatobvunza ivo
Presenter: Vanonzi ananiko vasikana ava
TM : Hameno tunzenza utwu twunongo pesuka pesuka ndichiimba zvangu, kamwe karikuchaya mapoto kuGermany uku
Presenter : Horaiti ko corruption iri sei kuZimbabwe ndimi makaimba nezvecorruption
TM : Aaa Iwe zvako iwe, ndaive ndakagara zvangu kumba munoziva isu hatina kudzidza kaisu, ndichitoverengaHerald ndokuona messenger achisvika zvikanzi vamapfumo, ndatumwa ndabva kuUZ hanzi huyai mutore degree, endeiko wanikwe iMasters chairo, iwe tine vanhu vakawanda varikushaya nzvimbo kumaUniversity uko, ini ndongosvika nekupiwa unoti handicorruptioniyoyo.
Presenter : Kikikiki, ko mune tarisiro yekuimbawo here gospel someday
TM : Ndaida asi Charamba naManyeruke vakaimba bible rese zvekutoti Charamba avekutoimba zvisimo zvaanofungidzira kuti pamwe, hanzi Simon Peter akazodiiko hameno
Presenter : Kiiki zvakaoma ko munoona sei vaimbi vemuZimbabwe, mungangondiudzawo here top 10
TM : Obvious number 1 ndini, 2 hapana 3 hapana totozona number 7 paimbova naMarshal chizukuru change ichi saka hapana izvozvi aripo, number 8 anonzaniko uyu Micheso hanzi aniko hameno, ko zouyawo avo vanopfeka zvinopenya penya avoo..
Presenter : Ko Leornard Zhakata wekuimba Mugove
TM : Aiwa yehupfu haazoshayazvake
Presenter : Ko Hamuna kutaurawo nezvaTuku patop ten apo
TM : Haa mh@t* iyo
Presenter : Ah vaMapfumo tiri pamhepo
TM : Iwe iwe mh@t* I mh@t* chete pamhepo mumvura kana pai
Presenter : Vanhu varikuti vaMapfumo vapererwa kuimba Shiri yakanaka
TM : Iwe kambo kaye ndakaimbira vana ndakatozoshamisika unzwa nevanhu vakuru vakutoimbawo, nekutamba aaah vamwe havakure shuwa, asi kana ndikapererwa hangu handizoimba Chimbambaira Chirimupoto
Presenter : Sei Musingatambe muchiimba
TM : Handitambe pabasa, hauone kuti ndizvo zvakabhurokesa pengaudzoke
- manicapost
0


text:
Mutemo (ruzivo)
Muchidzidzo cheScience shoko rokuti mutemo rinoreva zvirevo zvinodudzira, kumisikidza kana kuedza kutsanangura sei zvimwe zvinhu zvichiitika sezvazviri pasi pano.
Mitemo musaenzi:
- inopfupikisa unganidzwa yezvokwadi zvakawanikwa mukucherechedza ichishanda nechirevo (statement) chimwe chete,
- inogona kunyora mumasvomhu seimwe yezvirevo kana tsazaniso, kana kuva chirevo chimwe chete, kuti ikwanisiwe kushandiswa kufembera chimuko (result) chechedza papihwa mamiriro ezvinoitika,
- inotsigirwa zvakanyanya nehumbowo hweongororo - ruzivo rwesaenzi rwakadzokorodzwa rwukabvumwa kuti ichokwadi (pasina kumbobvira panyepwa).
Mitemo inosiyana nezvisumamunyati nefungirwo (postulates) zvinova zvinopihwa pasati paitwa nemukuitwa kwechedza.


text:
Nhau 106: Vanosunungurwa Mutorongo
Tarira ngirozi yakabata iri suo pano rakazaruka retorongo. Vanhu vairi kusunungura vaapostora vaJesu. Ngatiwanei kuti chii chakatungamirira kukuiswa kwavo mutorongo.
Chave chinguvana bedzi chifo chokudururwa kwomudzimu mutsvene pavadzidzi vaJesu. Uye izvi ndozvinoitika: Petro naJohane vanopinda mutembere muJerusarema pakumwe kudeuka kwezuva. Imomo, pedyo nesuo, panomurume aye akaremara upenyu hwake hwose. Vanhu vanomutakurira pano zuva riri rose kuti agopemha mari kuna avo vanopinda mutembere. Paanoona Petro naJohane, anovapemha kuti vamupe chimwe chinhu. Vaapostora vachaiteiko?
Vanomira ndokutarira munhuyo. Petro anoti: 'Handina mari, asi ndichakupa chinhu chandinacho. Muzita raJesu, simuka ufambe!' Petro ipapo anobata munhuyo noruoko rworudyi, uye pakarepo anosvetuka ndokuvamba kufamba. Apo vanhu vanoona izvi, vanoshamiswa uye vanofara kwazvo nokuda kweiri nenji rinoshamisa.
Petro anoti: 'Kuri nesimba raMwari, akamutsa Jesu muvakafa, zvokuti taita iri nenji.' Apo iye naJohane vari kutaura, vatungamiriri vamwe vorudzidziso vanosvika. Vatsamwa nokuti Petro naJohane vari kuudza vanhu nezvokuva akamutswa kwaJesu muvakafa. Saka vanovabata ndokuvaisa mutorongo.
Mangwana wacho vatungamiriri vorudzidziso vanova nomusangano mukuru. Petro naJohane, pamwe chete nomunhu wavakaporesa, vanopinzwamo. Vatungamiriri vorudzidziso vanobvunza kuti: 'Makaita iri nenji nesimbaiko?'
Petro anovaudza kuti kuri nesimba raMwari, akamutsa Jesu muvakafa. Vaprista havazivi chokuita, nokuti havangarambi kuti iri nenji rinoshamisa rakaitika zvomenemene. Saka vanonyevera vaapostora kusachataurazve pamsoro paJesu, ipapo ndokuvarega.
Mazuva zvaanopfuura vaapostora vanopfuurira kuparidza pamsoro paJesu vachiporesa varwere. Mashoko pamsoro pamanenji aya anopararira. Nokudaro kunyange mapoka anobva mumataundi akapoteredza Jerusarema anounzira vaapostora varwere kuti vavaporese. Ikoku kunoita vatungamiriri vorudzidziso vave negodo, saka vanobata vaapostora ndokuvaisa mutorongo. Asika havagarimo nguva refu.
Mukati mousiku ngirozi yaMwari inozarura suo retorongo, sezvaunogona kuona pano. Ngirozi inoti: 'Endai mundomira mutembere, mugopfuurira kutaura kuvanhu.' Mangwanani acho, apo vatungamiriri vorudzidziso vanotuma vanhu kutorongo kundotora vaapostora, vaenda. Pashure vanhu vanovawana vachiparidza mutembere ndokuvaendesa kuhoro yamakurukota.
Vatungamiriri vorudzidziso vanoti: 'Takakupai mirairo yorumana yokusachaparidzazve pamsoro paJesu, asi mazadza Jerusarema nedzidziso yenyu.' Ipapo vaapostora vanoti: 'Tinofanira kuterera Mwari somubati ushe kupinda vanhu.' Nokudaro vanopfuurira kuparidza "mashoko akanaka." Hauziri muenzaniso wakaisvonaka here wokuti titevere?
Mabasa ganhuro 3 kusvikira ku-5.
Mibvunzo
- Chii chinoitika kuna Petro naJohane mamwe masikati pavari kupinda mutemberi?
- Petro anotii kumurume akaremara, uye Petro anomupa chii chinokosha kupfuura mari?
- Nei vatungamiriri vechitendero vatsamwa, uye vanoitei kuna Petro naJohane?
- Petro anotii kuvatungamiriri vechitendero, uye vaapostora vanoyambirwa kuti chii?
- Nei vatungamiriri vechitendero vaine godo, asi chii chinoitika vaapostora pavanoiswa mutorongo kechipiri?
- Vaapostora vanopindura sei pavanounzwa muimba yeSanihedrini?
Mibvunzo yokuwedzera
- Verenga Mabasa 3:1-10.
Kunyange zvazvo tisina kupiwa simba rokuita zvishamiso nhasi, mashoko aPetro akanyorwa pana Mabasa 3:6 anotibatsira sei kuonga kukosha kweshoko roUmambo? (Joh. 17:3; 2 VaK. 5:18-20; VaF. 3:8)
- Verenga Mabasa 4:1-31.
Patinoshorwa muushumiri, tinofanira kutevedzera hama dzedu dzechiKristu dzomuzana remakore rokutanga munzira ipi? (Mab. 4:29, 31; VaEf. 6:18-20; 1 VaT. 2:2)
- Verenga Mabasa 5:17-42.
Vanhu vasiri Zvapupu, vekare nevemazuva ano, vakaratidza sei kunzwisisa kana totaura nezvebasa rokuparidza? (Mab. 5:34-39)


text:
Nhau 115: Paradhiso Itsva Pasi Pano
Tarira miti mirefu iyo, maruva akanakisisa namakomo akakwirira. Ko pano hapana kuisvonaka here? Ona kuti dzoma riri kudya sei muchanza chekakomana. Uye tarira shumba namabhiza amire uko mumafuro. Hauzati waizoda here kugara mumba iri munzvimbo yakadai?
Mwari anoda kuti urarame nokusingaperi pasi pano muparadhiso. Uye haadi kuti uve naapi naapi amarwadzo nezvinorwadza zvinotambura vanhu nhasi. Ichi chipikirwa cheBhaibheri kuna avo vachagara muparadhiso itsva: 'Mwari achava navo. Hakuchazovizve norufu kana kuchema kana marwadzo. Zvinhu zvekare zvapfuura.'
Jesu achatarisira kuti chinjo iyi inoshamisa inoitika. Unoziva kuti riini here? Hungu, abvisa ushati hwose navanhu vakashata papasi. Yeuka, apo Jesu aiva pasi pano akaporesa vanhu pamarudzi ose echirwere, uye akatomutsa vanhu muna vakafa. Jesu akazviita kuratidzira zvaaizoita mupasi rose paaizova Mambo woumambo hwaMwari.
Haiwa imbofunga hako kuti kuchashamisa sei muparadhiso itsva pasi pano! Jesu, pamwe chete navamwe vavaanosarudza, vachave vachibata ushe mudenga. Vabati ushe ava vachatarisira aninaani pasi pano vachiona kuti vanofara. Ngationei chatinodikanirwa kuita kusimbisira kuti Mwari achatipa upenyu husingaperi muparadhiso yake itsva.
Zvakazarurwa 21:3, 4; 5:9, 10; 14:1-3.
Mibvunzo
- Bhaibheri rinoratidza kuti tichava nemamiriroi ezvinhu muParadhiso yepasi?
- Bhaibheri rinopikirei vaya vachagara muParadhiso?
- Jesu achaona rini kuti kuchinja kunoshamisa kwaitika?
- Jesu paakanga ari pasi pano, akaitei kuratidza zvaaizoita saMambo woUmambo hwaMwari?
- Jesu nevaachatonga navo kudenga vachava nechokwadi chei pavanotonga pasi vari kudenga?
Mibvunzo yokuwedzera
- Verenga Zvakazarurwa 5:9, 10.
Nei tichigona kuva nechivimbo chokuti vaya vanotonga pasi muKutonga kweMakore Ane Chiuru vachava madzimambo nevaprista vanonzwira tsitsi uye vazere nenyasha? (VaEf. 4:20-24; 1 Pet. 1:7; 3:8; 5:6-10)
- Verenga Zvakazarurwa 14:1-3.
Kunyorwa kwezita raBaba nereGwayana pahuma dzevanhu vane 144 000 kunomirirei? (1 VaK. 3:23; 2 Tim. 2:19; Zvak. 3:12)


text:
Ndiani Akatanga Chitendero Chenyu?
Sangano reZvapupu zvaJehovha ririko iye zvino ratanga makore okuma1800 ava kunopera. Panguva iyoyo, boka duku revadzidzi veBhaibheri iro raigara pedyo nePittsburgh, Pennsylvania, kuUnited States, rakatanga kuongorora Bhaibheri. Vadzidzi vacho vaienzanisa dzidziso dzaidzidziswa muzvitendero nezvinodzidziswa neBhaibheri. Vakatanga kuita kuti zvavaidzidza zvipirindwe mumabhuku, mapepanhau, uye magazini iyo pari zvino yava kunzi Nharireyomurindi
Pavadzidzi ivavo vaiita zvinhu nemwoyo wose paiva nemurume ainzi Charles Taze Russell. Kunyange zvazvo Russell aitungamirira pabasa rokudzidza Bhaibheri panguva iyoyo uye ari mupepeti wokutanga weNharireyomurindi, haana kutanga chitendero chitsva. Chinangwa chaRussell nevamwe Vadzidzi veBhaibheri, semazivikanirwo aiitwa boka iri panguva iyoyo, chaiva chokusimudzira dzidziso dzaJesu Kristu uye kuita zvaiitwa neungano yechiKristu yokutanga-tanga. Sezvo Jesu ari iye akatanga chiKristu, ndiye watinoti akatanga sangano redu.


text:
Shomwe yehatomu
Shomwe yehatomu (Atomic Nucleus) zvinoreva nzvimbo iri pakati pehatomu panova ndipo pane maProton nemaNeutron. Huremu hwose hwehatomu hunowanikwa pashomwe, chikamu chidiki chehuremu chiri gute rema electron. Shomwe yehatomu yakadumbunurwa kekutanga mugore 1911 naErnest Rutherford achitsangangura zvakanga zvacherechedzwa mutsvakurudzo yakaitwa naHans Geiger achishanda naErnest Marsden.
Kududzira Zita[chinja | edit source]
Izwi rokuti nucleus rakabva pazwi reLatin rokuti nuc rinoreva little nut, kernel or core - apa kuchirehwa chikamu chenzungu chakapfava, chinodyiwa chisiri mateko. Saka pano kuturikira kernel kuChiShona tinenge toti shomwe kana kuti usomo. Usomo kana kuti shomwe zvinoreva mhodzi dzinowanikwa mukati memateko enzungu kana pakati petsongoro pamichero yakadai sehacha kana pfura - idzi dziri mhodzi dzakapfava uye dziine mafuta.
Atom riri kunyorwa kuChiShona richinzi hatomu kuitira kurerutsa kunyora pahumwe zvose nehuwandu uye kunzvenga kunyora ana aa vakateedzana vangatadzisa kuverengeka kuri nyore. Kuverenga panoti hatomu kunenge nyore pane kuti maatomu. Saka two Atoms dzinenge dzonzi hatomu mbiri rimwe richinzi hatomu rimwe.
Zvose zvinowanikwa pashomwe zvinenge zvonzi ushomwe - nucleons.


text:
Kubanzuka kweshomwe
Kubanzuka kweshomwe (Nuclear fission) zvinoreva kubvurunuka (disintegration or decay) kwesusomo hwehatomu apo usomo hunotsemuka kuzvikamu zvidiki kana kuti shomwe dzakareruka. Kubanzuka kwehatomu kunoburitsa maneutron nemaphoton uye simba rakawanda zvichiyenzaniswa nemwero wekubvurunuka kwezvemirazvo (radioactive decay).
Kubvurunuka kweshomwe dzenhangande dzinorema kwakacherechedzwa kekutanga mugore 1938 naOtto Hahn achishanda nemubatsiri wake Fritz Strassmann. Vakazotsanangura chiitiko ichi ndiLise Meitner aine hama yake Otto Robert Frisch. Frisch ndiye akatumidza zita rokuti kubvurunuka achifananidza nezvinoitika nemasera anorarama. Kubvurunuka kweusomo imhando yekupirimuka kunoteura madziya (exorthermic reaction) nokuti panotetsurwa simba rakawanda richioneka sesimba renhekairo uye miranzi yehugetsimagineti .


text:
Fosi yeRutondapakati
Muchidzidzo fundoyetsimba, Fosi yeRutondapakati (centripetal) ifosi inokonzera mutumbi kufamba pamunyongo; inokonzera kuti mutumbi usataramuka kubva pachimiso chiri pakati pemunyonga kana denderedzwa. Mafambiro akadai anokonzerwa nokunge paine fosi ine yakananga kana kutonda pakati pemunyonga kana kuti denderedzwa.
Fosi yeRutondapakati (centripetal force) zvinoreva fosi inokonzera kuti mutumbi ufambe nespidhi isingachinje panzira yakaita denderedzwa. Fosi yeRutondapakati ine rudzivo rwakarurama nerudzivo rwemuchacha wemutumbi wacho.
Isaac Newton akatsangura achiti Fosi yehudzivapakati ifosi inokonzera kuti mutumbi ufambe nenzira yokunge uri kuvavarira kana kukwezvewa kuenda kune chimiso chiri pakati pedenderedzwa rinova nzira iri kufambwa nayo. Nokudaro mutumbi uyu unorambira mudenderedzwa iroro.
Tsananguro
Shoko rokuti centripetal rinobva pamashoko anoti centre and petere.
- Shoko rokuti Centre rinoreva pakati.
- Shoko rokuti Petere rinoreva "directed toward or seeking"
Naizvozvo shoko rokuti "centripetal" rinoreva "directed toward or seeking the centre".
KuChiShona kutonda zvinoreva kutarisa - facing in Engish.
Tsazaniso[chinja | edit source]
Ngatitii mutumbi une huremu, m, uri kufamba pamunyonga une taramunyongo r, nemuchacha we v m/s. Fosi yeRutondapakati inobata pamutumbi iwoyu inowanikwa netsazaniso inoti:
F = ma = (mv2)/r
Apa a anomirira rufangu.
Muenzaniso weFosi yeRutondapakati[chinja | edit source]
- Kana satellite iri kufamba muboterekwa ichipoterera nyeredzi, Fosi yeRutondapakatiinobva kuFosi yegunganidzo yenyeredzi iri kupotererwa.
- Kana mutumbi uri kuzeya pamuzerere (swing), Fosi yeRutondapakati inobva pakukakata kuri mutambo yakabatanidza mutumbi nedengerenge remuzerere.


text:
Murume wangu arikurara ne sister yangu
Ndiri musikana ane makore 19 years ndinogara kwaMajange kuMasvingo. Ndine mwana mukomana ane 3 months asi handina murume. Ndakange ndakaroorwa asi ndakasiyana nemurume wangu mushure mekunge tarambana. Murume wangu ndaimuda chaizvo nemoyo wangu wese asi takatadza kugarisana. Hembe dzaka ndaidzigeza, chikafu ndaimubikira zvese zvaiida ndaimuitira. Dambudziko hombe rakatanga mushure mekunge ndave nepamuviri pange pave ne 8 months. Ndakatanga kuita chirwere chekungoda kukwirwa nguya yega yega. Murume wangu akatanga achimbozama chaizvo asi ndaingoti after one hour takwirana ndainzwa kuda zvakare. Murume wangu akambotanga achimwa guchu nemapiritsi kuti awane simba rekunyatso ndikwira asi zvakashaya basa.
Ndakamboshingirira ndichiudza murume wangu kuti asaore moyo nekuti aizama chaizvo kuda kuti ndifare. Ndisati ndave nepamuviri apa taikwirana almost everyday but izvi kana neni zvaitondinetsawo nekuti pakanga pasingaperi one or two hours ndisati ndave kuda kukwirwa. Pamba patinogara imba yatakasiirwa nevabereki vedu vasati vashaya. Pamba apa ndinogara ne sister yangu inovawo ine murume wayo musoja. Pane rimwe zuva sister vangu vakange vasipo uyewo murume wangu akange asipo. Ndinonyatsoziva kuti murume wesister yangu anoda zvevakadzi chaizvo nekuti vanogara vakanetsana nesister yangu nenyaya dzevasikana vake vasingaperi. Ipapo ndainyatsonzwa kuda kurarwa saka ndakaita zvivindi ndokubva ndabvisa hembe dzese ndokubva ndaenda kune musoja ndikamuudza kuti babamukuru ndinoda kurarwa. Shasha yakamboramba-ramba but yakandirova makumbo kwete zvekutamba zviya. Kubva ipapo hatina kuzombomira, takange tooita almost everyday.
Manje ndakaita dambudziko one rekuti murume wangu akaona ma messages mufoni mangu aibva kuna musoja achitaura nezvekukwirana kwatange tichiita. Murume wangu neshungu akaenda kunotaurira sister yangu tikarwa zvakaipa ne sister yangu. Manje chavekunetsa ndechekuti sister yangu ndave ne almost 4 months ndisina kutaura nayo yabva pamba. Murume akabvawo pamba haana kana kuuya kuzoona mwana since pandakazvara. Musoja paakaonawo kuti nyaya yashata akabva atiza. Manje ndini ndega ndasara pamba asi chave kundishungurudza ndechekuti ndakanzwa kuti sister yangu yave kugara kuRujeko nemurume wangu. Handichazivi zvekuita ndapererwa ini, ndibatsireiwo nemazano


text:
Kukuputsa
Kukuputsa (enrich, concentrating) zvinoreva kupatsanura muchegwa wakakosha nemuchegwa wemambara. Muchegwa wakakosha ndiwo matombo akatakura simbi; aya matombo anochengetwa achipinda mune dzimwe shandura dzinowedzera gupuko resimbi. Chinangwa chekutapidza ndechekuti pakupedzisira simbi ive ine gupuko hunoramba huchikwira kudzamara yasvika pakunatswa.
Muchegwa wemanyara (gangue mineral) zvinoreva muchegwa uri muchitofu unoraswa nokuti hauna mari. Mambara ndiwo matombo asiri kudiwa asina kukosha; aya matombo anoraswa kumotoro achingobva pasi pemugodhi.
Kurerutsa Mutauro[chinja | edit source]
Gupuko - Shoko rokuti gupuko (concentration kuEnglish) rinoreva huwandu hwenyungudurwa yakanyungudutswa mumunyungu huchipimwa pachiyero chimwechete chehuwandu hwemunyungu. Huwandu hwemunyungu huri kucherechedzwa hunokwanisa kunge huri huremu kana mumhu. Shoko iri rinotodzana nerinoti kukupuka rinoreva kupfuma, kukuputsa roreva kupfumisa.
Guputso - izvi zvinoreva mabasa anoitwa kuti chinhu chikombodzwe, huwandu hwacho muchiyero chemumhu kana huremu huchiwanda. Kufashaidza mvura ine munyu kunokuputsa huwandu wemunyu mumvura yacho.


text:
Zvombo zveShomwe
Zvombo zveShomwe (Nuclear Weapons) imhando yebhomba rinoputika richishandisa kupirimuka kweshomwe yehatomu, uku kungava kushanduka kwemutowo wekubanzuka kweshomwe (nuclear fission) yehatomu kana kudhivana kweshomwe (nuclear fusion) yehatomu. Nokumwe kutaura tinokwanisa kuti zvombo zveusomo. Hondo yeZvombo zveShomwe yakarwiwa kamwe apo United States of America yakadonhedza zvombo zveshomwe pamaguta eHiroshima neNagasaki kuJapan mugore 1945.
Kubvira pakadhuurwa mabhomba kuHiroshima neNagasaki, zvombo zveshomwe zvadhuurwa panhambo dzinodarika zviuru zviviri (2,000) nechinangwa chokuwongorora mashandiro uye kuratidzira ezvombo izvi. Nyika dzine zvombo zveshomwe kana dziri dzinozivikanwa kuti dziri kuzvitsvaga inyika shomane. Nyika dzinozivikanwa kuti dzakadhuura zvombo zveshomwe dzinosanganisira: United States, Soviet Union (Russia ndiyo yakagamuchidzwa zvombo zveshomwe), United Kingdom, France, China, India, Pakistan, neNorth Korea. Kune kufungidzira kuti Israel ine zvombo zveshomwe asi iyo Israel yaibvume kuti ine zvombo izvi. South Africa yakambenge yagadzira zvombo zveshomwe, asi kunonzi panguva yakanga yofa hutongi hwerusaruraganda zvombo izvi zvakagurunurwa, mushure mokunge South Africa yagamuchira Chibvumirano Chekumisa Kutekeshera kweZvombo zveShomwe.
Contents
Kurerutsa Mutauro[chinja | edit source]
Izwi rokuti nucleus rakabva pazwi reLatin rokuti nuc rinoreva little nut, kernel or core - apa kuchirehwa chikamu chenzungu chakapfava, chinodyiwa, chisiri mateko. Saka pano kuturikira kernel kuChiShona tinenge toti shomwe kana kuti usomo. Shomwe kana kuti usomo zvinoreva mhodzi dzinowanikwa mukati memateko enzungu kana pakati petsongoro pamichero yakadai sehacha kana pfura - idzi dziri mhodzi dzakapfava uye dziine mafuta.
Mhando dzezvombo zveshomwe[chinja | edit source]
Zvombo zvebanzura shomwe[chinja | edit source]
Zvombo zveshomwe zvose zviriko zvinowana simba rekudhuuka kubva pakupishinuka kwebanzura shomwe.
Zvombo zvedhivaniso yeshomwe[chinja | edit source]
Imwe mhando yezvombo zveshomwe ndeizvo zvinoburitsa simba razvo kubva pakupishinuka kunodhivanisa shomwe.


text:
Mibvunzo yeBhaibheri Inopindurwa
Chii chinoita kuti munhu ave mubereki akanaka?
Mwana anokura zvakanaka kana mumba muine vabereki vanodanana uye vanoremekedzana. (VaKorose 3:14, 19) Vabereki vakanaka ndevaya vanoda vana vavo, uye vanovarumbidza sezvakaitwa naJehovha Mwari paakarumbidza Mwanakomana wake.
Baba vedu vekudenga vanoteerera vashumiri vavo, uye vanofungawo zvavanofarira. Zvakanaka kuti vabereki vaitewo saizvozvo. Vanofanira kuteerera vana vavo pavanenge vachitaura. (Jakobho 1:19) Vanofanira kuratidza kuti vari kunzwisisa zviri kufungwa nevana vavo, kunyange kana zvichiita sezvisina musoro.
Ungabatsira sei vana vako kuti vazogona kuzvisarudzira voga?
Somubereki, une simba rekupa vana vako mitemo. (VaEfeso 6:1) Tevedzera zvinoitwa naMwari. Anoratidza kuti anoda vana vake nekuti anovatsanangurira mitemo yake uye zvinoitika kana vakasateerera. (Genesisi 3:3) Haamanikidzi vanhu kuti vamuteerere, asi anovadzidzisa kuti vazive kuti kuteerera kwakanakirei.
Iva nechinangwa chekubatsira vana vako kuti vade Mwari. Izvi zvichavabatsira kuti vaite zvinhu nekuchenjera kunyange paunenge usipo. Mwari anoratidza vanhu kuti zvaanovadzidzisa zvinoitwa sei. Saka paunodzidzisa vana vako kuti vade Mwari, ita kuti vaone kuti newewo unomuda.


text:
Nhau 85: Jesu Anoberekerwa Muchitevere
Unoziva here kuti kamwana aka ndiani? Hungu, ndiJesu. Achangobva kuberekerwa muchitevere. Zvipfuyo zvinochengeterwa muchitevere. Maria ari kuradzika Jesu muchidyiro, chiri nzvimbo inochengeta zvokudya zvembongoro nezvimwe zvipfuyo kuti zvidye. Asi nei Maria naJosefa vari muno nezvipfuyo? Iyi handi nzvimbo yokuti mwana aberekerwe, ndiyo here?
Aiwa, handiyo. Asi vari pano nokuda kweichi chikonzero: Mubati ushe weRoma, Kesari Augusto, akaita mutemo wokuti ari wose anofanira kuhwirira kuguta rokwaakaberekerwa kundonyoresa zita rake mubhuku. Eya, Josefa akaberekerwa muno muBheterehema. Asi apo iye naMaria vakasvika, pakanga pasina nzvimbo yavo pose pose. Saka vaitofanira kuuya muno mune zvipfuyo. Uye pazuvari rimene Maria akabereka Jesu! Asi sezvaungaona, iye mupenyu.
Ungaona vafudzi vanouya kuzoona Jesu here? Vaiva muminda usiku vachifudza makwai avo, uye chiedza chakajeka chakapenya pavari. Yanga iri ngirozi! Vafudzi vakatya zvikuru. Asi ngirozi yakati: 'Musatya! Ndinamashoko enyu akanaka. Nhasi, muBheterehema, Kristu iShe aberekwa. Achaponesa vanhu! Muchamuwana akaputirwa nemicheka avete muchidyiro.' Kamwe kamwe ngirozi zhinji dzakasvika ndokuvamba kurumbidza Mwari. Zvino pakarepo ava vafudzi vakamanyira kundotsvaka Jesu, uye zvino vamuwana.
Unoziva here kuti nei Jesu achikosha zvikuru? Unoziva zvomenemene here kuti iye ndiani? Yeuka, munhau yokutanga yebhuku rino takataura nezvoMwanakomana wokutanga waMwari. Mwanakomana uyu akashanda naJehovha mukuita matenga napasi nechinhu chiri chosewo. Eya, uyu ndiye ari Jesu wacho!
Hungu, Jehovha akatora upenyu hwoMwanakomana wake kudenga ndokuhuisa mukati maMaria. Pakarepo mwana akavamba kukura mukati make sokukura kunoita vamwe vana mukati mamamai avo. Asi uyu mwana akanga ari waMwari. Pakupedzisira Jesu akaberekerwa muno muchitevere muBheterehema. Ungaona here zvino kuti nei ngirozi dzaifara zvikuru kukwanisa kuudza vanhu kuti Jesu aberekwa?
Ruka 2:1-20.
Mibvunzo
- Ndiani mwana muduku ari mumufananidzo, uye Maria ari kumurarisa pai?
- Nei Jesu akaberekerwa muchitevere mune mhuka?
- Mumufananidzo, varume vari kupinda muchitevere ndivanaani, uye vaudzwei nengirozi?
- Nei Jesu achikosha?
- Nei Jesu anganzi Mwanakomana waMwari?
Mibvunzo yokuwedzera
- Verenga Ruka 2:1-20.
Rutivi rupi urwo Kesari Augusto akaita mukuzadzika kwouprofita hune chokuita nokuberekwa kwaJesu? (Ruka 2:1-4; Mika 5:2)
Munhu angasvika sei pakuverengwa somumwe weavo vanonzi “vanhu vaanofarira”? (Ruka 2:14; Mat. 16:24; Joh. 17:3; Mab. 3:19; VaH. 11:6)
Kana vafudzi veJudhiya vanozvininipisa ivavo vaiva nechikonzero chokufarira kuberekwa kwoMuponesi, vanhu vaMwari vane chikonzero chakakura zvakadini chokufara nhasi? (Ruka 2:10, 11; VaEf. 3:8, 9; Zvak. 11:15; 14:6)


text:
Kukorora Simbi
Kukorora simbi (metal extraction in English) zvinoreva kuita mabasa eshandura dzinobuditsa simbi kubva muchitofu, hutapiri hwesimbi huchiwedzerwa kudzamara simbi yasvika pakunatswa.
Mazwi anoshandiswa[chinja | edit source]
Mhandamabwe michina inobanda matombo echitofu. Matombo anenge abva pasi pemugodhi kuti anotsemurwa kuti ave madiki. Matombo echitofu anenge aputitswa pasi pemugodhi anobuditswa akakura kuita 20-50 cm. Matombo aya anotsemurwa neshaya (dzesimbi hukutu) dzemhandamabwe dzinorova nekumanika matombo aya pakati, izvi zvichikonzera matombo aya kuti atsemuke. Panozopera basa remhandamabwe, matombo anenge apwanyiwa atsetseka kuita 2-5 cm.
Chigayo (Mill in English) muchina unotsetsa chitofu chinenge chabva kubandwa ne mhandamabwe. Chitofu chinotsetsewa kusika chaita sejecha chiine tsanga dziri pasi pe 100 micrometer.
Kutapidza zvinoreva kupatsanura muchegwa wakakosha nemuchegwa wemanyara. Muchegwa ndiwo matombo akatakura simbi; aya matombo anochengetwa achipinda mune dzimwe shandura dzinowedzera hutapiri hwesimbi. Chinangwa chekutapidza ndechekuti pakupedzisira simbi ive ine hutapiri hunoramba huchikwira kudzamara yasvika pakunatswa.
Muchegwa wemanyara (gangue mineral) zvinoreva muchegwa uri muchitofu unoraswa nokuti hauna mari. Mambara ndiwo matombo asiri kudiwa asina kukosha; aya matombo anoraswa kumotoro achingobva pasi pemugodhi.
Kunatsa zvinoreva kuchenesa simbi kunobvisa manyara asingadiwe musimbi iyi. Kunatswa kunonyanya kutaurwa kana simbi yava kusvika pahutapiri hungaita 90% yesimbi. MuZimbabwe tine: Bindura Smelter and Refinery; Empress Nickel Refinery; Zimasco; ZimAlloys, dzinova Kambani dzinonatsa simbi.


text:
Kingstone Mapupu
AKAVE masvandikongonya kutarisana kwevakarambana pane imwe nhamo kwaMashayamombe kuMhondoro nemusi weSvondo wadarika apo mukuwasha airamwirwa chitunha chemudzimai wake nemadzitevara nekuda kwezvikonzero zvakasiyana izvo zvinosanganisira kuti ainzi aive asina kuvazivisa nezvehurwere hwemwana wavo.
Nyaya iyi yakaitika mumusha waSabhuku Marufu, VaFanuel Bepu (69), avo vakatsinhira kuramwidzana kwemutumbi waBeauty Tavaziva Zenenga uyo akanga afira kuchipatara cheParirenyatwa nekuda kwechirwere chegomarara repazamu.
Beauty aiva mudzimai wechipiri waVaKumire Zenenga (86) avo pakashanyirwa pamusha wavo nemusi weChipiri vairakidza kurwadziwa zvikuru nekufa kwemukadzi wavo zvaiwedzerwa zvakare nekuripiswa kwavakange vaitwa nemadzitezvara avo.
Pakasvika Kwayedza panhamo iyi padyo nenzvimbo yemabhizimisi yekuMavigavana, hama dzemufi uyu vanova madzitezvara vekwaTavaziva, avo vanobva kwaBanhamombe kwakare kuMhondoro, vaiva vakaungana kwavo voga kuguva rakange racherwa rekuviga hama yavo. Avawo vekwaZenenga vaive vakaungana kumba nerumwe ruzhinji izvo zvairakidza kusawirirana zvachose pakati pemativi maviri aya.
Mwanakomana wepamusha paZenenga akatanga kutaurwa naye, Blessing Zenenga, akati paisambova nekuwirirana nanasekuru vavo kubvira pakufa kwaamai vavo.
“Vanasekuru vedu vekwaTavaziva kubva pakafa amai kuParirenyatwa mangwanani emusi weSvondo vakaziviswa apo vakafonerwa vakaramba kuuya vachiti vainge vasina kuziviswa nekuda kwehurwere hwemwana wavo.
‘‘Kubva musi waitika nhamo iyi kusvika nhasi kwanga kuchingova kuramwidzana chete kusvikira tazoripa mombe mbiri neUS$400 asi kwasara chikwereti cheUS$100 sezvo vaida US$500,” akadaro Blessing.
Blessing anoti pavakaona kuti amai vavo vakanga vafa madzisekuru vachiramba kuuya vakatakura mutumbi ndokuuya nawo kumusha sezvo vakanga vataurira ambuya vavo, amai vaamai vavo, avo vakanga vabvuma kuenda kurufu urwu. “Madzibaba edu anoti VaKumire Zenenga naBvumai Zenenga vakaenda vachida kunozivisa nezvenhamo iyi kwana sekuru vakanzi vaisada kuonekwa.
Zvakadai nemhosva dzose idzi dzaisanganisira kunzi havana kuziviswa nezvehurwere uyewo nekuti takanokudubura mapfiwa mumba maamai tichiisa mutumbi wavo veukama hwavo vasipo, takazoripa mari iyi nemombe idzi.


text:
Charles Mabika
MUSHURE mekuburitsa mafungiro angu panyanzvi dzeDynamos svondo rapfuura, vaverengi vakada kuti bhora rifambire mberi, tiburitse chikwata chemandorokwati cheHiighlanders kubva gore rachavambwa muna1923 kusvikira 2015. Hevanoi vatambi vacho, vakarongwa inonzi “4-4-2”:
- Goalkeeper: Bruce Grobbelaar.
- Defenders: Mercedes Sibanda, Netsai Moyo, Lawrence Phiri, Douglas Mloyi.
- Midfielders: Tymon Mabaleka, Benjamin Nkonjera, Willard Mashinkila-Khumalo, Madinda Ndlovu.
- Forwards: Adam Ndlovu, Peter Ndlovu.
- Substitutes: Peter “Captain Oxo” Nkomo, Alexander “Cool Ruler” Maseko, Boetie “Stopper” Van As, Barry “Small Engine” Daka, Titus “Zee The Yellowman” Majola (mushakabvu), Tobias “Blaster” Mudyambanje, Majuta “Jujuju” Mpofu (mushakabvu).
- Coach: Bobby Clark.
Hedzinoi nhoroondo dzevatambi 11 vekutanga ava:
Bruce “Jungleman” Grobbelaar: Muchinda uyu aive shuramatongo pakati pemapango. Kusvika nanhasi, pane vaongorori vakawanda vanopika kuti hapasati pava nemumwe goalkeeper akashura mare sa”Jungleman”. Akasvika ku”Bosso” achibva kuDurban City yekuSouth Africa asi akanga atanga basa rake ari muSalisbury Callies (yemuno) ari muUnder-12.
Mercedes “Rambo” Sibanda (mushakabvu): Aiwa, kuti ndikwanise kurondedzera hushasha hwemuchinda uyuka, zvinotoda magwaro nemagwaro ezvake. “Rambo” akanga asingabudike kumashure uye aiti kana onanga mberi achibatsira vatambi vemberi, aiita kubhebha semoto. Kuzoti panyaya yemafree kick, magoalkeeper aihwanda.
Netsai “Super” Moyo: Hakuna vatambi vekumashure vakawanda vaifunga bhora sezvaiita shasha iyi. Aitamba zvakatsetseka, achivhara senamo. Kana “Bosso” yoririma ichienda mberi, “Super Netsai” aigara pachituru chemutyairi. Iye zvino ari kubatsira coach weHighlanders, Bongani Mafu, kuronga chikwata.
Lawrence “Lofty” Phiri: Shuramatongo yekumashure iyi yakanga yakareba kunge twiza! Izvi zvaiita kuti adzorere ma”cross” aiuya mu”penalty box” yake. Kuedza kumupfuura zvaisaita nokuti akanga ari mhondoro chaiyo. Kwemakore akawanda, aive keputeni we”Bosso” uye akazova murairidzi wechikwata ichi kwemakore maviri.
Douglas “British” Mloyi: Vatsigiri vakawanda veHighlanders vanoti kana dai munhu aikanda bhegi resimende kuna “British”, aikwanisa kuridzorera kwaari nemusoro! Kuvhara ari pakati, kumashure muchikwata ichi aive godobori uye aifarirawo kubatsira kumberi, kunyanya pama”corner kicks”.
Tymon “White Horse” Mabaleka (mushakabvu): Muchinda uyu akaita munyama wekuti akatamba panguva imwe cheteyo naGeorge “Mastermind” Shaya weDynamos, izvo zvakamutadzisa kumboitawo “Soccer Star of The Year”. Zita rake remadunhirirwa iri rakabva pakuti aitungamirira chikwata chake pakati penhandare sebhiza remandorokwati.
Benjamin “Makanaky” Nkonjera (mushakabvu): Aitepuka-tepuka seakange aine ma”springs” apo aifamba nebhora mberi. Kusvikira nanhasi, hakuna vakawanda vaitora bhora pasina hurukuro sezvaiitwa na”Makanaky”. Mugore ra1992, akambopihwa bhora na”goalkeeper” wake, Peter Nkomo, ari muchikamu chavo apo vaitamba neBlack Aces muRufaro, ndokubva atsvaira vatambi vanomwe – hongu, vanomwe – achinonwiswa.
Willard “MaWii” Mashinkila-Khumalo: Kunyangwe zvake akanga aine mutumbi muhombe, Willard aimhanya nekushanda zvazviri pakati penhandare. Pakupira vamwe vake aiita sezvinoita derere kana rodzika pahuro! Zvekurovawo mvema kubva pama”free kicks” zvakanga zviri nyore kwaari.
Madinda “Kathazile” Ndlovu: Chamupupuri pakumhanya ndizvo zvaainyanya kudada nazvo . . . kunyangwe ari pakati penhandare kana kurudyi achibatsira vanin’ina vake – Adam naPeter – kuenda mberi. Aiti kana abatidza gwenya rebararamhanya, hapana aikwanisa kuridzima kunze kwake uye airova mambure sezvazviri.
Adam “Adamski” Ndlovu (mushakabvu): Chokwadi pasi harigute. Muchinda uyu aiva nazvo zvose zvinodiwa pamutambi wenhabvu – chimiro, ushamwari, makumbo anokonzera bvongamupopoto mu”penalty box” nekumhanya.
“Adamski” aisaita zvekufungira kwete. Aiziva kwaanenge akananga kana oenda mberi. Asati ashaya mugore ra2012, akanga aumba chikwata cheChicken Inn semurairidzi wacho asi haana kuzokwanisa kusiya apedza basa iri.
Peter “Nsukuzonke” Ndlovu: Nhai vadiwa vaverengi, pane zvandingarondedzere here zvamusingazive pamusoro paPeter? Aiwa, pane mutambi mumwe chete bedzi anonzi ndiye akatsika chikumba kupfuura Peter munyika muno – hanzi ndiGeorge Shaya.
* Svondo rapfuura handina kudoma murairidzi akakunda vose kuDnamos – Sunday “Mhofu” Chidzambwa.
* Svondo rinotevera tichakupai shasha 11 dzeCAPS United kubva yatangwa mugore ra1973.


text:
Nyauka
Muchidzidzo fundoyetsimba, kunyauka (melting) zvinoreva kushanduka kubva pakuve godo kuenda pakuve mutuvi. Godo rinoshanduka kuva mutuvi kana hujoto hwakwira kusvika pachimiso chekugwamba - freezing point. Somuenzaniso magodo emvura (ice) anotanga kunyauka kana hujoto hwasvika 0oC.
Kujekesa
Muchinyorwa chino izwi reEnglish rinoti dissolving ndiro richanzi kunyungudika; izwi reEnglish rinoti melting ndiro richanzi kunyauka. Mukutaura kwamazuva ose mazwi maviri eEnglish aya anositurikirwa neshoko rimwe rokuti kunyungudika.
Mashoko aya akasiyana pakuti kunyauka zvinoreva kushanduka kubva pakuva godo kuenda pakuva mutuvi kuburikidza nekukwira kwehujoto hwasvika kana kupfuura pachimiso chekugwamba.
Kunyungudika zvinoreva kutsakakatika kwechiro mumutuvi kana zviviri zvichinge zvasanganiswa. Sokuti shuga inonyungudika mumvura.
Kana chinhu chisiri simbi chichinyauka chinonzi chiri kunanauka sezvinoita plastic.
Muhushangazhi hwemugodhi simbi dzinopiswa kusvika pahujoto 1300-1500o dzichinyauka kuita manyau akatsvuka nokupisa.
Simba remadziya rinopinda kuti godo rinyauke rinonzi mbindikwa yemadziya ekunyautsa.


text:
Misangano Yedu Yeungano
Ziva zvakawanda nezvemisangano yedu. Tsvaka nzvimbo iri pedyo newe inoitirwa misangano.
Misangano Yedu Inoitwa Sei?
Zvapupu zvaJehovha zvinoungana kuti zvinamate kaviri pavhiki. (VaHebheru 10:
Pamisangano yedu, vateereri vanowana mikana yokutaurawo, sezvinoitwa mukirasi. Misangano inotangwa uye inogumiswa nerwiyo uye munyengetero.
Hazvirevi kuti unofanira kutanga wava mumwe weZvapupu zvaJehovha kuti uzopinda misangano yedu. Tinokoka munhu wose anoda. Munhu unogara pawada uye haubhadhari. Hapana ndiro yemari inofambiswa.
Chirangaridzo Chorufu rwaJesu
Tinoungana kamwe chete pagore munzvimbo dzakasiyana-siyana pasi rose tichiyeuka kufa kwaJesu.
Tinozviita nokuti akarayira vateveri vake kuti: “Rambai muchiita izvi muchindiyeuka.” (Ruka 22: Gore rinouya Chirangaridzo chichaitwa musi weMuvhuro 14 April, 2014. Tinokukoka kuti uzouyawo pachiitiko ichi chinokosha. Munhu wose akasununguka kuuya sezvakangoita mimwe misangano yedu yose. Munhu unogara pawada pasina mari yaunobhadhara uye hakuna ndiro yemari inofambiswa.


text:
Bamagazini iWatchtower neAwake!
Bamagazini bedu balolebeleka nozweBhayibhili mungakwanisa kuwadawuniloda akale anowanika mundimi jinopinda 150. IWatchtower inotondejela zunu zumutikana munyika zukwendelana nozupulofeti zumomuBhayibhili. Inonyalaja banhu nendebo mbuya joBushe bwaMwali akale imukutayija banhu bebe nokudimbwa muna Jesu Klisto. IAwake! inotondejela inzila yatingapombosole nayo bukukutu bwatimushangana nabo akale tibe nechibimbo chizhele chatinobimbiswa naMwali uMbumbi wedu chenyika inalunyalalo nokutabilijwa.


text:
Dodoramabwe
Shoko rokuti dodoramabwe kana Hudodorodzwa hwamabwe (Petrology in English) riri kushandiswa pano kureva denhe reruzivo rinodzidzisa pamusoro pemabwe, kuwumbwa kwawo uye kupatsanurwa kwemapoka emabwe. Kune mhando dzemambwe nhatu dzinoti echikwatamabwe (ignenous), akawumbwa kubva pakutsindirana kwemadzikinyira (sedimentary), uye akashandurwa chimiro nehujoto nepuresha yakakwira (metamorphic).
Kurerutsa Mutauro[chinja | edit source]
Shoko rokuti dodorodza (narrate, relate or explain fully) rinoreva kudonongora zvose zvinozivikanwa maererano nemusoro wenyaya iri mudariro. Apa ndipo pabva chivakamberi chokuti dodora-. Chivakamberi ichi chiri kushandiswa kuturikira chivakashure cheEnglish chinoti -logy chinoreva a speaking, discourse, treatise, doctrine, theory, science".
- Nyatsonditi dodoro nyaya iyi: explain this matter , to me fully.
- Dodorora dzinza rako: give a narration of your whole family tree.
- Munhu angadodorodze zvaMwari here: can a man explain God?